John Winston Ono Lennon, anavezet evel John Lennon, bet ganet d’an 9 a viz Here 1940 e Liverpool ha drouklazhet d’an 8 a viz Kerzu 1980 e New York, a oa saver kanaouennoù, sonaozour, gitarour ha kaner er strollad The Beatles, strollad hollvrudet er bloavezhioù 1960 hag er sevenadur pop-rock.\nJohn Lennon e 1969.\nGoude marevezh ar Beatles e labouras kalz John evit ar peoc’h gant e vaouez Yoko Ono hag ec'h enrollas meur a bladenn "solo" (e-unan), en o zouez ar bladenn vrudet "Imagine" .\nDrouklazhet eo bet gant ur foll, Mark David Chapman, d’an 8 a viz Kerzu 1980 e New York, e traoñ an Dakota Building ma oa o chom. Koll a reas ar bed unan eus kanerien pennañ istor an XXvet kantved. 27 vloaz goude e varv, ez eo c’hoazh an enkorfadur eus emouestl kreñv ha pouezus an emsav peoc’hgarour Peace and Love eus ar bloavezhioù 70. Derc’hel a ra tud d’en em vodañ en enor dezhañ e New York, d’an 8 a viz Kerzu bep bloaz.\n1 Orin ar Beatles\n2.1 Pladennoù studio\n2.2 Pladennoù live\n4.1 Graet gant Yoko Ono:\nOrin ar BeatlesAozañ\nMont a ra John Lennon da skol arzoù Liverpool. Sevel a ra darempredoù mignoniezh eno gant arzourien donezonet evel Stuart Sutcliffe. Kregiñ a ra da seniñ ar skiffle er gouelioù parrez bihan. Pitilh gant ar rock hag e idoloù, Buddy Holly, Chuck Berry, hag Elvis Presley, e sav ur strollad, the Quarrymen gant Pete Shotton, Nigel Walley hag Iwan Vaughan. hemañ ziwezhañ an hini eo a lakaas anezhañ e darempred gant Paul McCartney d'ar 6 a viz Even 1957 : Setu emgav kentañ daou soner donezonet-dreist na baouezint ken hiviziken da grouiñ a-heligentañ. Ul liamm all zo etre an daou waz yaouank : emaint o paouez koll o mamm o-daou.\nEvit gwelet pladennrolladur ar Beatles, sellet ouzh Pladennrolladur ar Beatles.\n1968 : Unfinished Music No.1: Two Virgins (gant Yoko Ono) – US #124\n1969 : Unfinished Music No.2: Life with the Lions (gant Yoko Ono) – US #174\n1969 : Wedding Album (gant Yoko Ono) – US #178\n1972 : Some Time in New York City (gant Yoko Ono) – UK #11, US #48\n1980 : Double Fantasy (gant Yoko Ono) – UK #1, US #1\n1984 (dalif) : Milk And Honey (gant Yoko Ono) – UK #3, US #11\n1975 : Shaved Fish (daspunerezh best of ha singles) – UK #5, US #12\n1982 : The John Lennon Collection (daspunerezh best of ha singles) – UK #1, US #33\n1986 : Menlove Ave. (daspunerezh traoù dibaot eus enrolladenoù 1973-74) – US #127\n1998 : Wonsaponatime (dibaboù o ton deus an John Lennon Anthology) – UK #76\n1969 : Give Peace a Chance (gant The Plastic Ono Band) – UK #2, US #14\n1970 : Instant Karma! (gant The Plastic Ono Band) – UK #4, US #3\n1970 : Mother – US #43\n1971 : Power to the People (gant The Plastic Ono Band) – UK #6, US #11\n1971 : Happy Xmas (War Is Over) (gant Yoko Ono, The Plastic Ono Band ha The Harlem Community Choir) – US\n1972 : Happy Xmas (War Is Over) (gant Yoko Ono, The Plastic Ono Band ha The Harlem Community Choir) – UK\n1980 : Happy Xmas (War Is Over) (gant Yoko Ono, The Plastic Ono Band ha The Harlem Community Choir) – UK #2 (distro)\n1980 : Give Peace a Chance (gant The Plastic Ono Band) – UK #33 (distro)\n1980 : Imagine – UK #1 (distro)\n1981 : Happy Xmas (War Is Over) (gant Yoko Ono, The Plastic Ono Band ha The Harlem Community Choir) – UK #28 (distro)\n1999 : Imagine – UK #3 (adembannadur)\n2003 : Happy Xmas (War Is Over) (gant Yoko Ono, The Plastic Ono Band ha The Harlem Community Choir) – UK #32 (adembannadur)\nJohn Lennon en deus skrivet evit ar bluesman Johnny Winter ar ganaouenn Rock & Roll People, a vez kavet war ar bladenn John Dawson Winter III eus 1974.\nJohn Lennon en deus kenlabouret gant David Bowie er ganaouenn Fame.\n1982 : Baleadenn John ha Yoko digant Rolling Stone, éd. Denoël-RTL\n1995 : Sometimes in New-York City (Genesis Publications) - skeudennoù eus Bob Gruen.\n1964 : A Hard Day's Night, eus Richard Lester\n1965 : Help!, eus Richard Lester\n1967 : How I Won the War, eus Richard Lester\n1967 : Magical Mystery Tour, eus Bernard Knowles\n1968 : The Rock and Roll Circus (abadenn skinwel aozet gant ar re Rolling Stones)\n1968 : Yellow Submarine, eus George Dunning (tresadenn-vev)\n1970 : Let It Be, eus Michael Lindsay-Hogg\n1988 : Imagine: John Lennon, eus Andrew Solt (teulfilm)\n2006 : The U.S. vs. John Lennon, eus David Leaf ha John Scheinfeld II (teulfilm)\nGraet gant Yoko Ono:Aozañ\nAtersadenn kollet John Lennon (1971)\n(en) Lec'hienn ofisiel John Lennon\nJohn Lennon hag an argasadenn : eus Nixon da George W. Bush\nAdtapet diwar « https://br.wikipedia.org/w/index.php?title=John_Lennon&oldid=1986872 »\nKemm diwezhañ d'an 20 Ebr 2022 da 16:06


Dibab – Ur sontadeg evit Breizh – Atersadenn Tifenn Merien – Radio Kerne\nDibab – Ur sontadeg evit Breizh – Atersadenn Tifenn Merien\nEmañ ar gevredigezh Dibab e soñj aozañ ur sontadeg war 5 departamant Breizh da c’hoût ali ar re a zo o chom e Breizh war poentoù evel : “Ar vretoned didou pe disuj ? Petra a soñjont da vat ? Petra a fell dezhe ? Penaos e welont o dazont ensavadurel ha politikel en ur mare cheñch-dicheñch”\nDeuet eo Tifenn Merien da gaozeal eus ar raktres-se.\nDisplegañ a ra deomp penaos e labour Dibab evit arc’hantaouiñ koust ar sontadeg dre ar savenn-arc’hantaouiñ a-stroll Kengo.bzh – https://www.kengo.bzh/projet/1827/soutenez-un-sondage-exclusif-en-bretagne\nLakaat a ra ar gaoz ivez war ar roll goulennoù a vo savet asambles gant an embregerezh TMO.\nPoltred klasad lise Diwan #4 – Mathieu Herry\nBuhez Bro Naoned : Diyen Latigé hag ar c’hollektif des hébergeurs solidaires de mineurs isolés


KDSK, Centre de Ressources Culturelles CeltiquesDokumente : Levrig an aozer hag ar rener.\nLevrig an aozer hag ar rener.\nAutoren : CHANTREAU Katell (Aozet gant) ; CHAUFFIN Fanny (Kenlabour gant) ; LE BUHAN Armêl (Kenlabour gant) ; MOULLEC René (Kenlabour gant) ; THEPAUT Mael (Kenlabour gant) ; DENEZ Erwan (Adlennet gant) ; LUMINEAU Sébastien (Treset gant) ; VÉRONNEAU Fabrice (Maketenn gant)\nISBN/ISSN : 978-2-906220-22-5\nSignatur : 790.068(UBA) - Dok-N° : 9875\n2007 - 105 pajenn\nE-barzh/Staget : Meneger an danvezioù ; Hentenn(où) Pedagogel ; Tresadenn(où)/Skeudenn(où) ; Taolenn(où) ; Kartenn(où)\nPreis : 11 euro\nUr beñveg labour ha preder evit an aozerien kreizennoù vakañsoù hag ar renerien yaouank.\nPetra eo an deskadurezh pobl? Penaos sevel ur raktres kamp vakañsoù ? Piv a c'hell bezañ rener ? Peseurt kargoù zo war chouk an aozer ha war chouk ar rener ? Penoas merañ ur budjed ? Da betra servij ur raktres desevel hag ur raktres pedagogel ?\nDisplegañ ar pezh a c'houl al lezennadur, reiñ alioù, rannañ skiant a fell deomp ober gant al levr-se, erfin : broudañ an aozañ kreizennoù vakañsoù e brezhoneg, e Breizh a-bezh. (Hervez an diverradenn war gein al levr).\nSchlüsselwörter : 20vet kantved / 21vet kantved / Breizh / Kreizenn vakañsoù / Brezhoneg / Pedagogiezh / Hentenn pedagogel / Yaouank / Krennard(enn) / Diduamant / C'hoari / Deskadurezh / Buhez pemdez\nKot Dewey : (Brendan - Karaez 2)


31ème édition : du 16 au 21 août 2013\n"Disheñvel omp toud, med par memestra "\nE beg an Europ\nD'an deir sunvez a viz eost, Plozeved, e penn pella kornog Breizh, hanter hent etre Kemper ha Beg ar Raz, a zeu da veza kroaz-hent ar bed. War-dro 800 arzour, kannaded un deg bro bennag eus ar pemp kevandir, zo bodet er barrez. Beb bloaz, e-pad ur sunvez, e vez hor c'hêr, a boan 3000 den o chom enni, aloubet evid he brasa plijadur gant tost da 30 000 gweladenner. Un heg kaset da benn gant plijadur gant 200 den a youl vad eus hor c'hevredigez a lak o foan da sevel ur program a hellfe c'hoantaad meur a gêr e-touez ar re vrasa. Lakaad a reont ur birvilh spontuz, heb dihan, e ruiou ar vourhadenn : arvestou, sonadegou, dibunadegou, marhad an artizaned, banneou digor-kalon gant sonadegou, baleadennou, diskouezadegou ha kement zo… war-dro tregont arvest pe zarvoud en oll… Un dra a-bouez braz evid ar re a ra war-dro ar programou : kinnig d'ar festivalourien ur c'hempouez reiz etre an arvestou a ranker paea evito hag an darvoudou digoust… evel-se e hell an oll dond.\nDeus "Fest ar biniawou" d'ar "Mondial'folk"\nSavet e 1974, e voe ar fest folklorel anvet "Fest ar biniawou", adaleg ar penn kenta, unan deus ar re vrawa e Breizh. E 1983, en ur zigeri he doriou d'ar c'henta strolladou deus broiou estren, eo deuet da veza ur "Festival folklorel etrevroadel". Abaoe, dre an nor zigor-se, zo deuet tost da 8000 arzour deus broiou estren. Ha hiziw an deiz e heller lavared e-neus grêt ar "Mondial'Folk", lesanvet aliez "Lestr ar Peoc'h" gant ar mediaou, ur paouez e kement bro zo er bed. Laoskit ar c'hartennou-post a-gostez ! Amañ, e-tal delwenn vrudet ar sonerien ez eus birvilh ! Muzik, kanaouennou, gwiskamañchou, dañsou…Imor vad a-leiz ha startijenn ! Ur galv d'ar vuhez, ha netra ken : ar vuhez a zo o leuhi en daoulagad, o achanta an diouskouarn hag o lakaad an treid da zañsal. Levenez ar bobl, yahuz, brokuz, dieub, evel etre breudeur.\nUn engav etre traou diguñvez hag hengounel na heller ket dioueri\nMa heller kaoud poan o kredi er genskoazell a gomzer diwar he fenn, en huñvre e hell an harzou beza diskaret ken aez ha tra, hag ivez er fed e hell ar c'hrehen hag an ideou en em veska en un doare ken brao, ne heller ket nac'h e teu Plozeved da veza, gand son ar biniawou, e-pad ur sunvez, ul lec'h ma vez grêt enni anaoudegez gant bep seurt tud dihortoz, dindan merk ar vignoniaj hag ar peoc'h.\nPresident ar Mondial'Folk


Toque a degüello - Wikipedia\nThe Fall of the Alamo gant al livour stadunanat Robert Jenkins Onderdonk (e-tro 1903).\nAn Toque a degüello (Galv d'an dic'houzougañ e brezhoneg), a zo un ton arme sonet gant taboulinoù ha trompilhoù.\nSavet e oa bet gant ar Vaoured d'ar mare ma veze ac'hubet al Ledenez iberek gante. Diwezhatoc'h e voe degemeret gant an armeoù spagnol, da goulz ar brezelioù dizalc'hiezh a c'hoarvezas e Suamerika peurgetket.\nDont a ra anv an ton-se eus ar verb spagnolek degollar, "dic'houzougañ" e brezhoneg, ha talvezout a rae da gemenn d'an enebourien ne vije ket erbedet o buhez e mod ebet, pa c'halve d'o dic'houzougañ de oreja a oreja ("a skouarn da skouarn").\nE Mec'hiko e veze sonet an Toque a degüello gant al laz-seniñ marc'hegerien : da-geñver Emgann El Álamo (23 a viz C'hwevrer-6 a viz Meurzh 1836) e reas ar jeneral Santa Anna da soudarded e lu e seniñ dizehan a-hed an devezhioù a-raok kentañ arsailh ouzh an difennerien deksan.\nAuténtico Toque a degüello del Álamo Texas\nAdtapet diwar « https://br.wikipedia.org/w/index.php?title=Toque_a_degüello&oldid=1718342 »\nKemmoù diwezhañ degaset d'ar bajenn-mañ d'an 12 Gwe 2016, da 08:58.


Kador ruz ha glas treset gant Gerrit Rietveld, 1917\nDe Stijl (ar stil e nederlandeg) a oa ur gelaouenn arzoù gweled ha savouriezh, bet embannet etre 1917 ha 1928, war atiz Piet Mondrian (1872-1944) ha hini Theo van Doesburg (1883-1931). Dre astenn e lavarer De Stijl evit taolenniñ ul luskad arzoù hag a levezonas savouriezh an XXvet kantved ( dreist-holl ar Bauhaus, ar stil etrebroadel hag ar Gward a-raok).\nOuzhpenn Van Doesburg ha Mondrian e voe izili all evel V. Huszár, G. Severini, J.J.P. Oud, G. Rietveld, G. Vantongerloo, Bar van der Leck, Vilmos Huszár, César Domela, Friedrich Vordemberge-Gildewart ha Jean Arp. De Stijl a zeas da get tamm-ha-tamm abalamour d’an disemglev a savas etre an diazezerien. Hervez Van Doesburg e vanke da Mondrian frankiz hag ijin a-fet krouiñ.\n1 Istor De Stijl\n2 Goude 1920\n3 Goude marv Van Doesburg\n4 Levezon De Stijl war ar savouriezh\n5 De Stijl hiziv an deiz\nIstor De Stijl[kemmañ | kemmañ ar vammenn]\nUr bajenn eus ar gelaouenn De Stijl\nTro 1915 e krogas Van Doesburg da gejañ ouzh an arzourien a savfe ar gelaouenn gantañ. Kejañ a reas ouzh Piet Mondrian e-pad un diskouezadeg er Stedelijk Museum (Amsterdam). Mondrian en doa dilojet da Bariz e 1912 , hag o pourmen en Izelvroioù e oa pa grogas ar brezel bed kentañ. Ne c’helle ket distreiñ da Bariz, neuze en em stalias gant kumuniezh arzourien Laren. Eno e kejas ouzh Bart van der Leck hag e welas alies M. H. J. Schoenmaekers. E 1915 e lakaas Schoenmaekers embann Het nieuwe wereldbeeld (Skeudenn nevez ar bed), hag e 1916 Beginselen der beeldende wiskunde (Pennaennoù ar matematik neuziañ). Levezonet da vat e voe Mondrian hag izili all De Stijl gant an div oberenn-se. Van Doesburg a anaveze ivez J.J.P. Oud hag an arzour hungarat Vilmos Huszàr. E 1917 e savjont De Stijl holl asambles, gant ar barzh Anthony Kok. Gerrit Rietveld, ur savour yaouank, az eas er strollad e 1918. Unvan e voe ar strollad e-pad pemp bloaz, daoust ma’z eas kuit Van der Leck e 1918 abalamour da zisemglevioù a-fet arzoù. Pa voe embannet Manifestoioù e voent kensinet gant holl izili ar strollad. A-fet savouriezh e voent levezonet gant labour Berlage ha hini Frank Lloyd Wright. Implijet e voe evit ar wech kentañ an dro-lavar Nieuwe Beelding e 1917 gant Mondrian. Skrivañ a reas un heuliad daouzek pennad anvet De Nieuwe Beelding in de schilderkunst hag a voe embannet er gelaouenn De Stijl. E 1920 e lakaas embann ul levr anvet Le Neo-Plasticisme.\nGoude 1920[kemmañ | kemmañ ar vammenn]\nKemmañ a reas De Stijl tro 1921. E-keit ma oa levezonet Van Doesburg gant ar Bauhaus e voe ivez levezonoù all evel ar Sevelouriezh rusian ha hini Malevitch. Ne oa ket plijet holl izili De Stijl gant an dibaboù-se koulskoude. E 1924 e kuitaas Mondrian ar strollad, goude m’en defe kinniget Van Doesburg e gelennadur war an elfennouriezh : hervezañ e oa pouezusoc’h ar veskellenn evit al linenn serzh hag an hini a-blaen. Kalz izili nevez a voe degemeret e-barzh De Stijl. Re zo, evel I.K. Bonset (ur barzh dada) hag Aldo Camini (enep-prederour) a blantas reuz er strollad. Pa voe marv Van Doesburg e voe dizoloet e oa an daou anv-se anvioù-pluenn Van Doesburg.\nGoude marv Van Doesburg[kemmañ | kemmañ ar vammenn]\nTheo van Doesburg a varvas e Davos e 1931. E wreg a reas war-dro e hêrezh. Ken pouezus e oa perzh Van Doesburg e De Stijl ken e chomas ar strollad a-sav. Re zo anezho a chomas e darempred, met en un doare hiniennel nemetken. Dav eo gouzout ne voe biskoazh stank an darempredoù etre izili De Stijl, lod brasañ o eskemmoù a voe graet dre lizher. Gwech ebet ne gejas Mondrian gant Rietveld da skouer. Chom a rejont koulskoude feal da bennaennoù De Stijl. Rietveld a gendalc’has da dresañ arrebeuri en ur implijout pennaennoù De Stijl ha Mondrian a gendalc’has gant al labour en doa boulc’het war-dro 1920. Padal ec’h adstagas Van der Leck gant al livañ-skeudenniñ ur wech kuitaet ar strollad gantañ.\nLevezon De Stijl war ar savouriezh[kemmañ | kemmañ ar vammenn]\nTi Rietveld Schröder. Ar savadur nemetañ savet penn-da-benn diwar bennaennoù De Stijl\nE-pad pell goude 1931 e voe bras-tre levezon De Stijl war ar savouriezh. Mies van der Rohe a voe e-touez ar re a chomas feal da vennozhioù ar strollad. Etre 1923 ha 1924 e tresas Rietveld Ti Rietveld Schröder, ar savadur nemetañ savet penn-da-benn diwar bennaennoù De Stijl. E Rotterdam (Café De Unie) e c’haller gwelout savadurioù bet treset gant J.J.P. Oud ha levezonet gant pennaennoù De Stijl.\nDe Stijl hiziv an deiz[kemmañ | kemmañ ar vammenn]\nOberennoù izili De Stijl a zo strewet e pep lec’h er bed, ha diskouezadegoù diwar-benn De Stijl a vez aozet alies. E meur a virdi e kaver oberennoù izili De Stijl :\nEr Gemeentemuseum (Den Haag), ez eus kalz oberennoù savet gant Piet Mondrian\nEr Stedelijk Museum (Amsterdam), ez eus oberennoù Rietveld ha re Van Doesburg\nEr Centraal Museum (Utrecht) emañ dastumadeg vrasañ oberennoù Rietveld hag ivez Dielloù Rietveld Schröder\nA-fet liverezh e voe bevennet strizh an oberennoù savet gant izili De Stijl :\npennlivioù nemetken (glas, melen, ruz) ha gwenn ha du\nlinennoù eeun hag a-darzh nemetken\nLivioù livet a-blat nemetken, hep meskañ anezho ha hep dereziadoù\na-fet stummoù ez eo an hirgarezenn an hini nemetañ aotreet\nlusket eo an takad dre c’hoari gant ar beskellennoù\nAr pennaennoù-se a vez adkavet ivez a-fet savouriezh.\n« Ar pezh a vennan kaout eo ar stumm a c’haller mestroniañ, e-keñver livañ, kizellañ ha sevel. » Theo van Doesburg\n« N’eus ken neuz glan an elfennoù, gant pegementadoù kempouez, a c’hall skañvaat ar skrij a zo er vuhez hag en arz. » Piet Mondrian\n« An arz, evel ma veizomp anezhañ, n’eo na proletarian, na bourc’hiz. N’eo ket resisaet kennebeut gant an degouezhioù sokial. Er c’hontrol e tispleg nerzhioù a aoz d’o zro ar sevenadur en e bezh. » Theo van Doesburg\nAozadur diabarzh savadur Aubette (Strasbourg)\nTi Shröder (Izelvroioù, 1924)\nNiverenn gentañ ar gelaouenn De Stijl skublennet De Stijl\nAdtapet diwar « https://br.wikipedia.org/w/index.php?title=De_Stijl&oldid=1948320 »


Pajenn:Le Gonidec - Bibl Santel pe Levr ar Skritur Sakr, eil levr.djvu/186 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/186\nFaraon, roué ann Éjipt, hag é astorrinn hé vréac’h kré, hag hén̄ torret ; hag é likiinn da gouéza ar c’hlézé eûz hé zourn.\n23. Ha mé a skiñô ann Éjiptianed é-touez ar brôadou, hag a wen̄tô anézhô é-kreiz ar brôiou.\n24. Ha mé a grévai bréac’h roué Babilon, hag a lakai va c’hlézé enn hé zourn ; hag é torrinn bréac’h Faraon, hag hé dûd a c’harmô hag a geinô, pa vézin̄t lazet dira-z-han̄.\n25. Ha mé a grévai bréac’h roué Babilon, ha bréac’h Faraon a gouézô ; hag hî a wézô pénaoz eo mé ann Aotrou, p’am bézô lékéat va c’hlézé é dourn roué Babilon, ha p’en dévézô hé astennet war vrô ann Éjipt.\n26. Ha mé a skiñô ann Éjiptianed é-touez ar brôadou, hag a wen̄tô anézhô é kreiz ar brôiou ; hag hî a wézô pénaoz eo mé ann Aotrou.\nÉvel ma eo bét disman̄tret ann Assiria, é vézô disman̄tret ivé ann Éjipt.\n1. Hag enn unnékved bloaz, enn trédé mîz, enn deiz ken̄ta eûz ar mîz, é teûaz gér ann Aotrou d’in, ô lavarout.\n2. Mâb dén, lavar da Faraon, roué ann Éjipt, ha d’hé bobl : Out piou oud-dé héñvel enn da vrasder ?\n3. Chétu Assur a ioa ével eur wézen-sedr war al Liban, kaer enn hé skourrou, stan̄k enn hé bran̄kou, hag uc’hel-brâz ; hag é-touez hé skourrou stan̄k, é savé hé bâr.\n4. Ann douréier hô dôa hé maget, al loun̄k en dôa hé lékéat da zével ; ar steriou a rédé enn-drô d’hé grisiou, hag hî a gasé hé gouériou da holl wéz ar mésiou.\n5. Râk-sé é oa bét savet dreist holl wéz ar vrô ; hag hé skourrou a oa paottet, hag hé bran̄kou a oa en em astennet gan̄d ann douréier vrâz.\n6. Ha p’en dôé lédet hé skeûd, holl evned ann én̄v a réaz hô neiz enn hé skourrou, hag holl loéned ar c’hoajou a c’hanaz hô menned dindân hé bran̄kou, hag eul lôd brâz a vrôadou a choumé dindân hé skeûd.\n7. Kaer-brâz é oa enn hé brasder, hag el léd eûz hé skourrou ; ô véza ma oa tôst hé grisiou d’ann douréier vrâz.\n8. Ar gwéz-sedr na oan̄t két uc’héloc’h éget-hi é liors Doué, ar gwéz-sapr na oan̄t két kenn uc’hel hag hî, nag ar gwéz-platan kén lédan hag hî enn hô skourrou ; na oa gwézen é-béd é liors Doué hén̄vel oud hou-man, na ker kaer hag hî.\n9. O véza ma em bôa hé gréat kaer, ha m’é dôa kals a skourrou deliaouuz, ann holl wéz dudiuz eûz a liors Doué a érézé anézhi.\n10. Râk-sé ével-henn é lavar ann Aotrou Doué : O véza ma eo savet houn-nez enn hé uc’helder, ma é deûz gorréet bâr hé skourrou ker glaz ha ker stan̄k, ha ma eo bét savet hé c’haloun enn hé uc’helder ;\n11. Em eûz hé lékéat étré daouarn ar c’hréva eûz ar brôadou, péhini a rai d’ézhi ar péz a garô ; enn abek d’hé fallagriez em eûz hé distaolet.\n12. Diavésidi, hag ar ré grisa eûz ar brôadou, a drouc’hô anézhi, hag hé zaolô war ar ménésiou ; hé skourrou a gouézô a bép tû a-héd ann traon̄iénnou, hag hé bran̄kou a vézô torret war holl rec’hier ann douar ; hag holl boblou ann douar en em dennô a zindân hé skeûd hag a zilézô anézhi.\n13. Holl evned ann én̄v a choumô enn hé diskariou, hag holl loéned ar mésiou en em dennô enn hé skourrou.\n14. Dré-zé ann holl wéz, plan̄tet war ann doureier na zavin̄t mui enn hô uc’helder, ha na c’horrôin̄t mui hô bâr dreist hô skourrou ker stan̄k ; hag ar ré a vézô douret na choumin̄t két enn hô sâ : râg holl in̄t bét rôet d’ar marô é gwéled ann douar, é-kreiz bugalé ann dûd, gan̄d ar ré a ziskenn er poull.\n15. Ével-henn é lavar ann Aotrou Doué : Enn deiz é péhini eo bét diskennet er béz, em eûz gréat kan̄v, hag em eûz hé gôlôet gan̄d al loun̄k ; hé steriou em eûz stan̄ket ; miret em eûz oud hé doureier vrâz da rédek ;\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/186&oldid=163640 »\nKemmoù diwezhañ degaset d'ar bajenn-mañ d'an 8 Eos 2020, da 18:47.


Kasketenn - Wikipedia\nUr gasketenn a zo un tog graet pe e danvez gwiadet, pe e lêr, pe en ur materi kenaoz, ha dezhañ ul lerbenn da wareziñ an daoulagad diouzh an heol. Kar eo d'ar c'hepi douget en arme, met meur a seurt kasketenn zo, hag a zo bet, abaoe deroù hec'h istor.\nHorace Rawlins, golfer, en 1895\nStudierien e Tübingen war-dro 1831 gant o Biedermeiermützen.\nStudierezed eus an Inizi Faero.\nUr gasketenn vartolod.\nKasketenn gant logo Wikipedia.\nKasketenn mekaniker-tren e Finland.\n5 Broioù yen\nDont a ra ar ger brezhonek eus ar ger gallek "casquette", savet diwar ar ger "casque", tokarn. E saozneg e vez graet "cap" eus ur gasketenn met ivez eus pennwiskoù all hep lerbenn: koef, boned hag a bep seurt.\nChako er morlu gall en XIXvet kantved.\nPeurvuiañ e weler orin ar gasketenn a hiziv er chako a veze gant soudarded ar rejimantoù hungarat war varc'h en XIXvet kantved. Kemeret e voe ar chako en armeoù Buonaparte, ha brudet dre Europa. Abaoe ez eus bet implijet meur a seurt kasketenn en armeoù pe er polisoù pe er postoù pe e kompagnunezhioù trenioù, evel ul lodenn a-bouez eus al lifreoù.\nEvit ar bobl e veze graet kasketennoù plad, evit ar vicherourien ha labourerien ar maezoù. En Alamagn evel en Izelvroioù pe Lec'hlenn e veze gwisket ur gasketenn gant ar studierien en XIXvet kanved, en Alamagn e veze anvet Biedermeiermützen.\nKouer e Sikilia, gant e gasketenn anvet coppola.\nDeuet e oa da vezañ diouzh ar c'hiz adalek penn-kentañ an XIXvet kantved ha douget e veze gant ar vicherourien. Er bloavezhioù 1960 ha 1970 avat e oa aet e maez a c'hiz e Kornogeuropa, dre ma seblante bezañ doare diwar ar maez. Koulskoude e veze gwelet ur seurtkasketenn gant ar merc'hed, evel gant Diana Riggs, e The Avengers.\nDeuet eo en-dro ar gasketenn en e stumm stadunanat, evel gwisk-penn sportourien ar baseball pe ar golf, dre levezon ar filmoù stadunanat .\nHiziv e plij kentoc'h d'ar re yaouank ha d'ar sportourien gant he zres skañv hag aes.\nAr marc'hhouarner Fausto Coppi e kreiz.\nEr bloavezhioù 1950 ha 1960 e veze douget ur gasketenn gant ar varc'houarnerien a vicher, ha warni e veze skrivet anvioù ar c'hompagnunezhioù o goprae. Reolennoù nevez zo deuet er vicher, ret e vez lakaat ur pennwisk-gwarez bremañ, ha kuit ar gasketenn.\nEr broioù yen e weler kasketennoù gant divskouarnioù. Seurt kasketennoù zo bet gwelet en armeoù ivez.\nLincoln Beachy, karrnijer stadunanat, deroù ar bloavezhioù 1920.\nPoltred Charles de Gaulle e 1942. Kepi a vez graet eus ar seurt kasketenn ofiser, douget en arme c'hall.\nUr gasketenn e feltr, kalet, anvet Ascot cap e saozneg. A weled gant mondianed ar bloavezhioù 1920.\nAr c'hrikeder aostralian Sid Barnes gant e gasketenn kriked.\nKasketenn douget gant ur gwaz yaouank. Er bloavezhioù 1970 ha 1980, e Breizh, e veze liammet ar gasketenn ouzh tud war an oad diwar ar maez .\nKasketenn stadunanat, doare ar base-ball, anvet trucker hat e saozneg, dre ma vez douget gant bleinerien kamionoù, ha bruderezh warni peurvuiañ.\nAr jeneral stadunanat Nathan Farragut Twining dindan e gasketenn, hep tamm bruderezh warni.\nSoudard stadunanat (United States Army Rangers) gant e gasketenn labour.\nKasketenn arme an RDA er bloavezhioù 1960, dezho un divskouarn danvez.\nKasketenn ar skipailh base-ball Texas Tech Red Raiders.\nAdtapet diwar « https://br.wikipedia.org/w/index.php?title=Kasketenn&oldid=1935650 »\nKemm diwezhañ d'an 7 Gen 2022 da 09:47\nKemmoù diwezhañ degaset d'ar bajenn-mañ d'an 7 Gen 2022, da 09:47.


Seizved pennad — VI - Wikimammenn\nSeizved pennad — VI\nR. Prud’homme, 1903 (p. 193-198)\n◄ Stank Siloe : penauz e pareaz Jezus gant dour diouti eun den ganet dall Sal ar Senakl : pelæc’h ha penauz e reaz Jezus Sakramant an Auter en e goan divezan ’Barz ar Senakl adarre ; disken ar Speret-Santel ►\nSevel a reomp dre eur *viñz a gas anomp d’eur zal a zo enni pilhero ’vel en hon ilizo ojivek. Hag, evit gwir, mar geo bet argaset ac’han gant tud Mahomet menec’h sant Fransez, breman ’zo tri c’hant vla, ec’h eo bet da vihanan lezet ’n he zav chapel ar manati : græt ’zo bet ganti eur voskeen. Daou estaj a zo enni : mes na ve pedet gant muzulmis nemet er zal e-kroec’h. Evidomp-ni, n’hellomp ket pedi enni a vouez uhel, na laret a-gevred, ’vel el læc’hio-all, hon femp Pater hag hon femp Ave, ’vit gonid an induljans vraz. Pep-hini a lar e beden en e-unan, en e zav, dirak daou Durk a zell anomp dre zindan.\nAr yaou-umblid, da zerr-noz, e tebraz aman Jezuz hag an ebestel an Oan-pask a oa gourc’hemennet d’ar Judevien dibri d’o c’hoan de ’rauk gouel Fask. Ar bla-ze e kouee ar gouel ar zadorn. Mes hon Zalver a reaz e bred-pask eun de abretoc’h, ’balamour e ouie aoalc’h e vije maro ’benn ar gwener d’an noz. Peurdebret an Oan, e oalc’haz d’e dud o zreid, heñ e-unan, c’hoant gantan da ziskoel d’ê o dije int ive d’en em izelaat evit serviji o nesan, ha da ziski d’ê pegen gwenn ha pegen glan e tlee o c’halon bean ’vit kemer ar pred burzuduz ac’h æ breman da *danzen d’ê.\nDre ar re divezan zoken : « Gret kement-man c’hwi hoc’h-unan » e ro galloud d’an ebestel da gonzakri i o-unan e Gorf hag e Oad, ha n’eo ket hepken d’an ebestel, mes ive d’ar veleien a deuio war o lerc’h ; rak ar zakrifis adorabl a fell d’ean bean kinniget da Zoue, n’eo ket hepken epad bue an ebestel, mes epad bue an Iliz Zantel, da laret eo beteg fin ar bed.\n’N eur zevel deuz taul ha ’n eur vont ’trezek Jetsemani gant e ebestel, e reaz Jezus d’ê eur brezegen euz ar c’haeran hag an teneran : skrivet eo bet penn da benn gant sant Yan en e aviel. Diou pe daer gomz hepken diouti a lakin aman, « ’N eur gimiadi ouzoc’h, eme Jezuz, e roan d’ac’h eur gourc’hemen neve ; ’n em garet en eil egile ’vel am euz karet anoc’h me ma-unan. Dre ar garante a dougfet an eil d’egile e vefet anaveet ’vit ma diskibien. Arabad eo d’ac’h bean nec’het mar gan breman d’ho kwitât. Mont a ran da *danzen d’ac’h eul læc’h en ti ma Zad. Pa mo danzeet al læc’h-ze, e tistroin davedoc’h, evit ho kas neuze ganin, Da c’hortoz, me ’bedo ma Zad da zigas d’ac’h eun all en em læc’h, evit nerzan ha sederaat ho kalon. Hennez a zesko d’ac’h peb tra, hag a chomo ganac’h da virviken. Rak bean eo ar Spered a wirione, n’hall ket ar bed hen digemer. »\nAn de e tlee Jezus distrei da gaout e ebestel ha kas o ine gantan en e varadoz, a oa de o maro.\nMes n’o doa ’met eur zunvez bennak da c’hortoz ar Spered a wirione hag a garante a bromete Jezus kas d’ê e-beurz e Dad,\nAdtapet diwar « https://br.wikisource.org/w/index.php?title=Seizved_pennad_—_VI&oldid=104759 »\nKemmoù diwezhañ degaset d'ar bajenn-mañ d'an 27 Gou 2017, da 22:45.


Earth Abides ("An Douar a chom") zo ur romant saoznek gant ar skrivagner stadunanat George R. Stewart e 1949, ma kont an oberour diskar ar sevenadur gant ur c'hleñved marvus. Lec'hiet eo an istor e Kalifornia ar bloavezhioù 1940, ha kontet gant ur studier, Isherwood Williams, a zistro e kêr eus ar menezioù ma kav eo marvet an darn vuiañ eus an dud.\n2.1 Lodenn gentañ\nDont a ra an anv eus ar frazenn Men go and come, but earth abides ("An dud a ya hag a zeu, met an douar a chom"), e levr an Eklesiastes.\nIsh, a oa e-unan er menezioù, er Sierra Nevada, zo chomet bev goude distrujet ar boblañs er Stadoù Unanet, hag er bed moarvat, gant ur c'hleñved-bed. Tra ma kouezh ar sevenadur en e boull e klask adsevel ar gevredigezh.\nEmañ Ish o labourat war un dezenn skol-veur hag o studiañ douarouriezh e-unan penn en ur c'hornad eus ar Sierra Nevada. A-greiz krapat reier eo bet flemmet gant un naer-ouroulerez. Klañv-fall e teu da vezañ, gant ur c'hleñved a c'hallfe bezañ kar d'ar ruzell. Repu a gav en ul logell, ha dont a ra war-c'horre tamm ha tamm. Neuze e tosta ouzh an dud hag ar sevenadur en-dro met kavout a ra eo bet distrujet, gant marv bernioù tud diwar ar memes kleñved eveltañ. Mont a ra d'ar gêr, da Verkeley, met n'eus ket chomet kalz a dud vev ... Unan ha ne ra ken nemet lonkañ, ur c'houblad troet foll, ur grennardez a dec'h dirazañ evel pa vije un euzhden...\nKavout a ra ur c'hi hag a chomo gantañ ur pennad mat. Treuziñ a ra SUA betek Evrog Nevez, ha distreiñ ac'hano. War e hent e kav dornadoù tud met gwelout a ra n'hallo ket ar sevenadurezh chom en he sav. Distro da Galifornia, kavout a ra ur vaouez, bugale o deus. Tud all a deu ganto. Tamm ha tamm e varv an tredan, n'eus ket a eoul-maen ken. Klask a ra Ish ober skol d'e vugale : lenn ha skrivañ, jedoniezh, douaroniezh met n'eo ket troet ar yaouank.\nKalz bugale zo, hag en o zouez ar mab yaouankañ anvet Joey, a denn kalz da Ish.\nDaou vloaz warn-ugent goude, kresket ar gumuniezh. Azasaet eo ar re yaouank ouzh ar bed nevez naturel, muioc'h eget ar re gozh. Dont a ra ar re yaouank da grouiñ brizhkredennoù. Un deiz, pa c'houlenn Ish e vorzhol e wel eo spontet ar vugale gantañ ha ne gredont ket stekiñ outañ : deuet eo da vezañ un doue, arouez an amzerioù kozh.\n28 adembannadur zo bet e SUA abaoe 1949.\nE galleg eo bet embannet e 1951 gant Hachette (anvet Le Pont sur l'abîme), e 1980 (anvet La Terre demeure, en dastumad Ailleurs et Demain, gant Robert Laffont) hag e 2018 gant Fage Éditions e Lyon. Manet eo divrud avat, dre ma n'eo ket anavezet ar skrivagner.\nAdtapet diwar « https://br.wikipedia.org/w/index.php?title=Earth_Abides&oldid=1962583 »\nDernière modification le 17 C'hwe 2022, à 07:58


Ar Gwenn-ha-Du | Geobreizh\nBanniel Breizh a-vremañ\nMorvan Marchal, saver ar Gwenn ha du\nAr Gwenn ha du eo an anv a roer da vanniel Breizh. Ur banniel nevez a-walc’h eo en istor ar vro, p’eo bet savet war-dro ar bloaz 1923. Da galz koshoc’h avat e tenn an traoù a zo aet da sevel anezhañ, da arouezioù a zo bet graet ganto abaoe kantvedoù gant ar Vretoned. Bremañ eo deuet da vezañ arouez pennañ Breizh hag ar Vretoned. Brav eo da welet ha n’eus talvoudegezh politikel resis ebet ken gantañ. Gwelet a reer anezhañ bremañ ouzh talbennoù an tiez-kêr hag ar savadurioù ofisiel all ha dre ar bed-holl, dalc’het uhel er vann, gant ar Vrezhoned foeterien-bro.\nAr Gwenn ha du a zo bet savet gant Morvan Marchal (1900-1963), un tisavour hag un emsaver politikel. Evitañ e oa ur banniel modern evit Breizh vodern. Gwelet e oa bet war di Breizh da geñver diskouezadeg an Arzoù kinklañ e Pariz e 1925. Eno e oa traoù bet savet gant arzourien ar “Seiz Breur” war ziskouez. Ezel eus al luskad arzourien-se e oa Morvan Marchal.\nPetra ‘dalvez ar Gwenn ha du?\nEvit a sell e zoare hag e livioù eo ar Gwenn ha du ur banniel simpl hag eeun:\n• Ar brizhennoù erminig a ra dave da vanniel duged Breizh. Unnek eo an niver anezho. A-raok e lavared e oant diniver, da lavaret hep niver resis ebet. Ha lavaret e veze ivez e oa ret kaout brizhennoù troc’het ouzh ar bordoù (lavaret e vez, e gaou, “reizh ent-ardamezek”). Gwell eo chom hep ober gant an doare diwezhañ-mañ. En ardamezouriezh hengounel Breizh ne veze troc’het ar brizhennoù gwezh ebet. Bremañ e kaver 11 brizhenn eta , n’eus talvoudegezh ebet gant an niver-se, met war ar skeudennoù kozh eus ar grennamzer e weler alies bannieloù gant 11 brizhenn.\nGwenn ha du ramz dirak Ti-kêr Roazhon\n• An nav bandenn a zo evit an nav bro istorel a ya da ober Breizh. Ar re wenn evit re Vreizh-Izel (pe an darn vrasañ anezho e Breizh-Izel: Gwened, Kernev, Leon, Treger), hag ar re zu evit re Vreizh-Uhel (pe an darn vrasañ anezho e Breizh-Uhel: Dol, Naoned, Roazhon, Sant-Brieg, Sant-Maloù). Klevet e vez anv alies eus “eskoptioù” met an eskoptioù kozh a oa diazezet war ar broioù da gentañ, met ne oa eskopti ebet a-gement a glote da 100% gant bro ebet.\nSetu amañ displegadur ar banniel hervez Morvan Marchal e-unan: “E korn kleiz ar banniel, ur c’harter erminigoù diniver; nav bandenn keit-ha-keit du ha gwenn a bep eil, livioù kozh ha boas Breizh, a ziskouez: evit a sell ar re wenn, ar broioù brezhonek, Leon, Treger, Kernev ha Gwened, hag ar re zu ar broioù gallaouek, Roazhon, Naoned, Dol, Sant-Maloù ha Pentevr. Adlavaret a ran: ar banniel-se n’eus pal politikel ebet dezhañ, met un arouez modern eo evit Breizh. Evidon-me ez eo ur c’hendeuz aes da zegemer eus hengoun ar banniel erminiget plaen hag eus ur skeudenn eus liested Breizh”.\nDiwar petra eo bet awenet ar Gwenn ha du?\nE-kcihen an displegadurioù-se e kreder ivez eo bet awenet Morvan Marchal gant elfennoù ‘zo tennet eus arouezioù all.\n• Livioù hag elfennoù istorel: gwenn ha du ha brizhennoù erminig, kement-mañ ‘zo anat ha lavaret gantañ e-unan.\n• Banniel ar Stadoù-Unanet (Stars and Stripes) pe hini Gres, a oa modern ha demokratel d’an ampoent, ar pezh eo c’hoazh pa weler ar berzh a ra e-mesk ar re gozh koulz ar re yaouank.\n• Skoed kêr Roazhon: ar pezh n’eo ket hep abeg. An holl a oar eo bet awenet banniel ar Frañs gant livioù kêr Pariz, petra ‘virje e vije bet levezonet banniel Breizh gant doare skoed unan eus he c’hêrioù-penn?\n• Ur familh eus Iwerzhon a zo anvet Marshal. He skoed a denn kalz da hini ar Gwenn ha du. Un degouezh hepken e vije?\nNe c’heller bezañ sur eus hini ebet eus an teir martezeadenn diwezhañ, pa n’hon eus prouenn ebet war-eeun. Marteze a-walc’h ez eus bet hini pe hini, pe meur a hini marteze a-walc’h, hag en deus bet ul levezon bennak. Met ne c’hallimp biken gouzout moarvat.\nPenaos en deus graet ar Gwenn ha du e doull?\n• Er bloaz 1925 ez eus ur Gwenn ha du war zispak e diskouezadeg an Arzoù kinklañ e Pariz.\nAr Gwenn ha du e beg korzenn Iliz-veur an Itrou-Varia e Pariz (3/10/1972)\n• Er bloaz 1927 eo degemeret ar Gwenn ha du da vanniel broadel gant an emsav politikel (Strollad an emrenerien da gentañ penn). Diwar neuze e vo degemeret ivez gant an emsavioù sevenadurel, hag ar c’hevredigezhioù lec’hel evel ar C’helc’hioù keltiek. Bannet e veze ar Gwenn ha du e penn an dibunadegoù. Kavet e vez meneg eus ar Gwenn ha du er studiadennoù veksillologiezh etrebroadel ar mare-se.\n• Er bloaz 1937 ez eus ur Gwenn ha du war di Breizh en Diskouezadeg etrebroadel e Pariz gouestlet d’an “Arzoù hag an teknikoù er vuhez vodern”. E penn an ti-se e oa Charles Couësnon.\n• Berzet e oa bet ar banniel-se meur a wech gant ar Stad na felle ket dezhi gwelet Breizh o tihuniñ, ha n’eo nemet e-kerzh ar bloavezhioù ’60 e vo gwelet mui-ouzh-mui bannieloù Gwenn ha du un tammig dre holl gant nebeut-ouzh-nebeut a ziaesterioù.\n• Gant freuz ha reuz diwezh ar bloavezhioù ’60 (diskrogoù-labour ar vicherourien hag ar studierien, dihun ar stourmoù er Breizh…) e weler ar Gwenn ha du oc’h ober berzh (gwelet e vo evel-se gwintet e beg korzenn Iliz-veur an Itron-Varia e Pariz).\nBen Harper e gouel an Erer kozh (miz Eost 1999) dirak ar Gwenn ha du a-raok en em bakañ ennañ.\n• Tamm ha tamm e tihun ar Vretoned, mui-ouzh-mui eo sachet ar Vretoned gant o sevenadur. Bremañ en deus kavet ar Gwenn ha du e blas ouzh talbennoù an tiez-kêr hag ar c’huzulioù-departamant (hini Liger-Atlantel en o zouez evit diskouez mat emañ e Breizh), pe Kuzul-rannvro Breizh. Dispaket e vez e-kerzh manifestadegoù hag abadennoù a bep seurt. Emañ war hent an ofisielekaat!\nIstor bihan bannieloù Briezh: eus an Aerouant ruz d’ar Gwenn ha du\nUr berrdres eus istor Breizh eo ar Gwenn ha Du. En e livioù hag e dresoù eeun ec’h adkaver bannieloù bet implijet da vare ar grennamzer.\n• Meur a dra a ziskouez dimp e veze implijet doareoù bannieloù pe arouezioù en o fenn un aerouant ruz da vare ar grennamzer uhel, evel ma veze graet gant Brezhoned Enez-Vreizh (pe Predeniz). War vanniel Kembre e weler c’hoazh un aerouant ruz hiziv an deiz.\nKrennamzer uhel (Vvet betek XIvet kantved)\nAerouant ruz, arouez kentañ ar Vretoned\n• Tud ‘zo a lavar ez eus bet graet gant ur banniel gwenn e groaz du gant ar groazidi vreton da vare ar c’hroaziadegoù. N’eus prouenn ebet eus kement-se, prouennoù kontrol a zo avat! Bannieloù gant kroazioù a livioù disheñvel a groger da welet da geñver Brezel ar C’hant vloaz. Ne weler bannieloù gwenn o c’hroazioù du nemet war zielloù eus ar XVvet pe ar XVIvet kantved, war gartennoù-mor (portulanoù) eus an amzer-hont. Koulz lavaret bep tro ez eus erminigoù ivez war ar bannieloù-se.\n• An erminigoù-se a oa deuet gant Pêr Dreux (1180-1243), lesanvet “Brizhkloareg”. Deuet e oa da vezañ merour Breizh dre e zimeziñ Aliz, gant Dugez Breizh, er bloaz 1212. Betek 1316 pe evel-se, e oa bet implijet skoed Dreux gant pennoù Breizh, betek Yann III a gemeras nemet an erminigoù. Diwar neuze e teujont da vezañ arouez an dugelezh, hag ar broviñs da c’houde.\n• War ar Gwenn ha Du e kaver eta al livioù gwenn ha du eus mare frankiz Breizh ha banniel he Duged.\n1925, Ar Gwenn ha Du, banniel Breizh a-vremañ


Emvod aozañ GBB2023 n°1 — Mignoned ar brezhoneg\nMignoned ar brezhoneg / Da lenn / Emvod aozañ GBB2023 n°1\nGBB a zeu a vo d’ar Gwener 30 a viz Even betek an 2 a viz Gouere 2023 e Langoned.\nKinnig a reomp d’an holl a zo dedennet evit kemer perzh en aozadur mont da gejañ gant skipailh aozerien hag aozerezed ar gouel. D’ar Sadorn 30 a viz Ebrel 2022, etre 10e ha 12e30, e sal ar re yaouank (a-us ar vediaoueg) e Langoned.\nPal an emvod-mañ a zo kentoc’h ober anaoudegezh, displeg ar raktres hag eskemm mennozhioù.\nGoude an emvod, evit a re a fell dezho mont ivez d’an abadenn tañva d’ar golf e brezhoneg (Sadorn 30/04 adale 2e30 e Langoned) e kinnigomp deoc’h debriñ war al lec’h ha ranañ ur pred asambles (pik-nik ha grilhadennoù, pep hini a gaso traoù).\nbrezhoneggbbgouel broadel ar brezhonegLangoned


Ur wezh e oa,\nUr wezh ne oa ket,\nUr wezh e oa bepred...\nSetu amañ kontadennoù ar bed a-bezh, troet e brezhoneg a Vro Gwened gant Gwendal MEVEL.\nKinnig a reomp deoc'h ur gontadenn amañ dindan. Mar fell deoc'h lenn kontadennoù all e vint kavet en ur restr PDF da bellgargañ amañ >>.\nYaponcho Doue an avel\nUn nebeut amzer a zo e oa bet lakaet an Hopied diaes-tre get an avel. C'hwezhiñ a rae ne skuizhe ket é c'hwezhiñ. Skubet kuit e veze gorre ar parkaouier. Esaet o doa plantiñ traoù en douar. Met skubet e veze kuit ar greun e-raok n'o deveze bet amzer da gellidiñ. Tristez ha nec'hañs a aloubas spered an holl. Graet o doa lidoù-profiñ ur bochadig paho o doa profet met en aner.\nKuzulioù a oa bet dalc'het get an dud kozh er c'hivaoù lec'h ma vutument bep a gorn-butun get gred. Goulenn a raent an eil doc'h egile petra a c'helle bout kaoz ma lakae an Doueed un avel ker kreñv da c'hwezhiñ àrnezhe. Ha goude un herrad o doa graet o soñj atersiñ an «tudigoù bihan» : an daou zoue-ar-brezel bihan Po-okonghoya ha Palongahoya e vreur yaouankañ, ha goulenn sikour gete.\nLakaet e oa bet an tudigoù bihan neuze da zonet. Pa oant daet-tre e faotas dezhe gouiet perak e oant bet galvet. An Hopied ha respontet e klaskent sikour rak e oa ret diskoulmiñ kudenn an avel. An tudigoù bihan a laras o devehe bet studiet petra a c'hellehent gober evit sikour an dud.\nLaret o doa d'ar wazed chom er c'hiva ha gober paho. Neuze an tudigoù bihan ha aet da gavouet o mamm-gozh fur ar Vaouez-Gevnidenn. Arriv en he zi, int aet ha goulennet geti alejiñ ur skudellad yod maiz c'hwek da gemer gete evit o beaj. Gouiet a raent evel-just piv e oa Yaponcho (Doue an Avel) hag e-men e oa é chom : er lein e-tal menez ar c'huzh-heol er faoutenn vras, er reier du.\nPa oa bet alejet ar skudellad yod-maiz e oant daet en-dro d'ar c'hiva ha prest e oa eno ar paho hag ivez ar volotenn, a blij dezhe bepred kemer gete evit c'hoari, paot ne vern da ven eh ant. Gwaregoù ha biroù a oa bet graet a-ratoazh evite rak ne oa ket gwashoc'h tra evit tremen get hent ar brezel. Neuze e oa bet savet ar biroù anezhe get pluñv al labous-glas. Prud a oa àrnezhe bout efedusoc'h hag hi graet get sort pluñv..\nAn daou zen bihan a sellas àr-du blein San Fransisco. An dud kozh a oa aet gete betag Little Colorado river hag aze o doa azezet ha butumet o c'horn-butum.\nAr vrezelerion vihan ha aet kenti-kentañ en ur c'hoari get o bolotenn. Arriv e oant er fin betag annez Doue an Avel Yaponcho er pevarvet deiz.\nE chom e oa Doue an Avel doc'h troad toull-bras ar c'huzh-heol en ur pikol tarzh er reier du e vez é tianaliñ dreze hiniv-an-deiz bepred. Bannet o doa ar paho dre an tarzh hag int da fardiñ àr ar skudellad yod-maiz spegus ha mouest. Int da begiñ dor Yaponcha get ar yod spegus-se. Braouac'h d'ar gounnar a savas ennoñ neuze. C'hwezhiñ ha c'hwezhiñ a reas met n'helle ket monet er-maez. An tudigoù da c'hoarzhin ha da vonet d'ar gêr, plijet bras get o zrogamm dezhe o-unan e gwirionez.\nMet a-nebeudigoù e krogas an dud er c'herioù da sentiñ e tae da vout tefourek. Toemmoc'h-toemm e tae da vout bep deiz. E diabarzh ar c'hivaoù e veze toemm ur braouac'h ken na yas ar wazed er-maez anezhe. An dud a lamas ag o zier evit chom àr an doenn anezhe da sellet doc'h blein San Fransisco, evit gwelet hag é tonet e vehe ur gogusenn bennak. Newazh ne oa bet gwelet an disterañ kogusenn e tiskouez he skeud laouen, ne oa bet sentet tamm tapenn avel, ken na soñjas an dud e oant é vonet da vougiñ.\nSoñjal a raent e oa ret dezhe gober un dra efedus. Muioc'h a baho a oa bet graet get ar wazed neuze. Int aet ha galvet an tudigoù adarre hag o fedet da vonet da gavouet Yaponchaki (Ti Yaponcha) eeun-ha-eeun ha laret dezhe e ranke bout peoc'h. Roet o devehe ar paho dezhoñ hag er laosket da vonet er-maez, rak gwasoc'h c'hoazh e oa an tefour evit an avel. Neuze an tudigoù a laras o devehe klasket gober o gwellañ evit distannaat an traoù .\nD'ar pevarvet deiz e oant arriv e ti Yaponcha. Bet e oant é laret-kaer un herrad ha graet e oa bet o soñj gete er fin, gober un toullig, ha pas ken, en e zor evitoñ da denniñ e anal. Arabat ne vehe bras erwalc'h an toull evit er lakaat da dec'hiñ da vat. Lamet e oa bet gete un nebeudig ag ar yod-maiz. A-benn-kaer e tas er-maez un dapenn avel, ur gogusenn wenn vihan a zas àr-wel. Monet a reas dre an dezerzh betag kêr an Hopied. Pa oa aet an tudigoù en-dro d'ar c'hêriadennoù oa laouen an holl, trugarekaat o doa graet a galon. A-c'houdevezh ne oa bet an avel na re vras na re vihan, just ar pezh a oa rekis evit miret an dud e peoc'h, met n'en doa ket bet biskoazh skubet kuit tout an traoù.\nA-c'houdevezh ema dediet ar bedenn-brofiñ paho da Doue an avel Yaponcha e miz meurzh miz an avel vras get mac'htierned ha beleion veur an teir c'hêriadenn ag ar mesa.\nKontadenn hopi (indianed ag Amerika an norzh)\nPaho : ur sort gwialenn relijiel a vez implijet evit goulenn un dra bennak get an Doueed\nKiva : lec'h ma vez en em gavet ar re gozh da laret eo ar re fur pa vez dober (evit diskoulimñ ur gudenn bennak)


Lec'hiadur Dresden en Alamagn\nDresden er bloavezhioù 1890.\nDresden (Drježdźany e sorabeg) zo ur gêr-arondisamant eus Alamagn, ha kêr-benn Bro-Saks eo. Eil kêr vrasañ al Land eo ivez, goude Leipzig. 790 000 annezad zo en tolead kêr, ha war-dro 1,34 milion er veurgêr. War ribl ar stêr Elbe emañ. Hini brasañ Alamagn eo he marc'had Nedeleg, hag unan eus ar re goshañ er bed.\nEn Emgann Dresden e voe trec'h Napoleone Buonaparte war ar C'hwec'hvet Kenunaniezh d'ar 27 a viz Eost 1813. Lazhet e voe 25 000 den ha distrujet e voe ar c'hreizkêr gant bombezadenn an Amerikaned hag ar Vreizhveuriz e fin an Eil Brezel-bed. Adsavet e voe ul lodenn eus ar c'hreizkêr istorel avat. Goude Adunanidigezh Alamagn e 1990 eo deuet Dresden da vezañ en-dro ur greizenn sevenadurel, kelenn ha politikel.\nCoventry (Bro-Saoz) abaoe 1959\nSant-Petersbourg (Rusia) abaoe 1961\nWrocław (Polonia) abaoe 1963\nSkopje (Makedonia) abaoe 1967\nOstrava (Tchekia) abaoe 1971\nBrazzaville (Republik Kongo) abaoe 1975\nFirenze (Italia) abaoe 1978\nHambourg (Alamagn) abaoe 1987\nRotterdam (Izelvroioù) abaoe 1988\nStrasbourg (Elzas) abaoe 1990\nSalzbourg (Aostria) abaoe 1991\nColumbus (Ohio) (SUA) abaoe 1992\nHangzhou (Sina) abaoe 2009\nAdtapet diwar « https://br.wikipedia.org/w/index.php?title=Dresden&oldid=1914462 »\nKemmoù diwezhañ degaset d'ar bajenn-mañ d'an 2 Du 2021, da 07:48.


Kristen Ha Kelenn Nikolas — KissKissBankBank\n@ Guiler-sur-Goyen, France\nKristen Nikolaz zo ur c'haner brezhonek evel ar re all en ur seurt. Kroget e oa gant ar festoù-noz 'lec'h ma teu milieroù a dud bep dibenn-sizhun da zañsal ouzh lusk ar sonerien pe ar ganerien kan-ha-diskan. Met disheñvel eo Kristen dre m'eo bet e-pad dek vloaz o foetañ bro. Eus Azia d'ar Maghreb en ur dremen dre Aostralia hag Indez, ar pezh en deus degaset dezhañ... Meer bekijken\nKristen Nikolaz zo ur c'haner brezhonek evel ar re all en ur seurt. Kroget e oa gant ar festoù-noz 'lec'h ma teu milieroù a dud bep dibenn-sizhun da zañsal ouzh lusk ar sonerien pe ar ganerien kan-ha-diskan. Met disheñvel eo Kristen dre m'eo bet e-pad dek vloaz o foetañ bro. Eus Azia d'ar Maghreb en ur dremen dre Aostralia hag Indez, ar pezh en deus degaset dezhañ sonerezhioù liesseurt en ur c'hortoz distreiñ "d'ar vro". Anavezet eo evit bezañ bet e Kern, Anjelica ha Duo gant Didier Dréau. An doare da ganañ evel ur gaw heson kennañ zo gantañ. Alies mat 'veze kavet war al leuren er bloaveziou 90 e gouel broadel ar brezhoneg, pe festou liesseurt. Tremenet eo ivez en un atersaden gant Korbel en park an Tabor. Ne vez ket gwellet ken alies bremañ war leurennou braz ar vro, en Erer Kozh pe gouelliou Kornouilhail pez a lak e followers da gavout hir o amzer ha da chilaou muioc'h-mui diouzh Jonny Holiday, pe Justin Beber.


Somebody Someone a zo ur ganaouenn eus ar strollad metal Korn. Trede ha diwezhañ single ar bladenn Issues e voe ivez.\nAr single a reas an nebeutañ a verzh e voe ha ne dizhas ket Top 20 ar rolloù kanaouennoù brudetañ Mainstream Rock ha Modern Rock, daoust dezhañ da vezañ bet skignet meur a wezh en abadennn Total Request Live war ar chadenn MTV. Ur c'hlip renet gant Martin Weisz a voe filmet evit ar ganaouenn-mañ. Anavezet-mat eo ar ganaouenn-mañ abalamour m'eo bet sonet war al leurenn alies. Deuet eo da vezañ unan eus ar c'hanaouennoù a vez sonet bepred war al leurenn gant ar strollad Korn, abaoe ar bloavezh 2000.\nAdtapet diwar « https://br.wikipedia.org/w/index.php?title=Somebody_Someone&oldid=1474730 »\nKemmoù diwezhañ degaset d'ar bajenn-mañ d'an 4 Ebr 2013, da 19:44.


Brezhoneg Bear war Internet:\nLe breton de Bégard sur Internet\nKatalog Nedeleg 2015\nKatalog Nedeleg 2015, Keleier an embann n°19, zo deuet er-maez: kavet vo ennañ nevezentioù ar bloaz hag un dibab levrioù marc'had-mat.\nPrizioù da dalvezout betek an 31 a viz Genver 2016. Paeamant gant chekennoù hepken. Evit an estrenvro deuit e darempred ganeomp.\nIstor Iwerzhon evit an holl\nPennad klok bet embannet en Al Lanv n°135 - Here 2015\nXVI - Drouk-berzh O’Connell.\nAn naonegezh vras (1845-1848)\nWar-lerc’h se, O’Connell, bet anvet da gannad, a gendalc’has start, e Kambr ar C’humunioù, da stourm evit e vro. War-dro 1840 ez adkrogas gant e brezegennoù hag e vodadegoù en Iwerzhon evit terriñ an unaniezh gant Bro-Saoz. Taol gwenn a reas ar wech-mañ. Dilezet gant yaouankiz Iwerzhon, taolet e prizon gant ar Saozon, klañv ha skuizh, e varvas en Itali e 1847.\nKresket en doa pobladur Iwerzhon, betek dont, e 1840, da vezañ tremen 8.000.000 a dud. Kouerien oant evit an darn vuiañ, paour-meurbet. Evel er c’hantved a-raok, n’o doa da voued, koulz lavaret, nemet avaloù-douar. E 1845 e voe fall ar bloavezhiad, gwashoc’h c’hoazh e 1846. Un naonegezh vras, seurt n’oa bet gwelet biskoazh, a skignas neuze dre ar vro. E-lec’h reiñ skoazell diouzhtu, e kollas gouarnamant Bro-Saoz kalz amzer oc’h en em c’houlenn petra ober. E-keit-se e varve Iwerzhoniz a-vil-vern.\nE 1846 e tarzhas ar vosenn. Eus pep korn eus ar bed, eus ar Stadoù-Unanet dreist-holl, e voe kaset boued. Hogen re ziwezhat. E 1848, ma voe trec’het en diwezh ar walenn, ouzhpenn 500.000, 1.000.000 a dud marteze, a oa marv. Kalz a oa tec’het d’an Amerik, ha diwar neuze e teuas boas tud Iwerzhon da zilezel o bro da vont d’ar bed nevez. Ne chome en Iwerzhon, e 1850, nemet 6.500.000 den. (...)\nPriz Langleiz 2015\nAet eo Priz Langleiz 2015 da Nolwenn Korbell evit pozioù he c'hanaouennoù.\nPriz an danevell e brezhoneg 2015 (profet gant ti-kêr Karaez) a zo aet da Lan Tangi evit e zanevell "Ar bromesa".\nGourc’hemennoù dezho o-daou !\n(© Tudu Huon evit ar skeudenn)\nPennad klok bet embannet en Al Liamm n°410 - Mae-Even 2015.\n200 vloaz zo oa bet ganet Théodore Hersart de La Villemarqué Kervarker, d'ar 7 a viz Gouere 1815, oberour ar Barzhaz Breizh. Lennit pe adlennit al levr meur-mañ embannet gant Mouladurioù Hor Yezh.\nDa bellgargañ e stumm .pdf e traoñ ar bajenn.


Pajenn:Morvan - Buez ar Zent, 1894.djvu/166 - Wikimammenn\nPajenn:Morvan - Buez ar Zent, 1894.djvu/166\ndeskadurez vad ha kristen. Paet mad e oue evit he foan ; rak a-vihanik Kasimir a rea fae var ar c’hoariou ha var ann traou lipouz a blij kement d’ar vugale all: n’en doa ken sonj na ken ioul nemed da zavetei he ene. Ann heuz en devoa ouz ar pec’hed a ioa ker braz m’en doa aoun zoken rak ar skeud anezhan. A hent all oa ken aketuz d’ar studi ma’z oa ann holl souezet o velet peger buhan e teske. Mes ar c’henteliou hag ann deveriou a garie dreist peb tra, epad m’edo er skol, oa ar re a veze hano ennho a draou santel.\nO veza c’hoaz iaouank-flamm, e kastize dija he gorf dre ar iun hag ar binijenn, ha dindan he zillad kaer e touge peurvuia eur c’houriz reun. Aliez e kouske var ar c’halet, pe e tremene ann noz o pedi eharz dor ann iliz, he benn harp enn douar. Evelse, petra bennag ma’z oa mab da eur roue, ha breur hag eontr da rouaned all, ne istime ann dra-ze netra e skoaz ann henor da veza kristen, bugel da Zoue hag heritour euz ann env.\nHe garantez evit Jezuz-Krist a ioa ken tener ma’z ea er meaz anezhan he-unan bep vech ma kleve hano euz ar poaniou en deuz gouzanvet evit hor prena, hag epad ann offerenn ar zonj euz a basion hag euz a varo ar Zalver benniget-se a skoe eunn taol ker pounner enn he galoun ma’c’h ankounac’hea holl draou ar bed-ma ha ma ne veze mui he spered var ann douar.\nAr burete euz he vuez a ioa henvel ouz hini eunn eal, hag ar burete-ze en em ziskoueze kement enn he holl oberiou ma rea d’ar re a gomze pe a zelle outhan kaout avi ouz eur vertuz ker kaer. Mes ive ar Zant a veille bepred varnhan he-unan evit miret ann tenzor presiuz-se, hag o veza kouezet goall glanv, e oue guell ganthan mervel eget rekour ar iec’hed hag astenn he vuez divar goust he jastete.\nBez’en devoa erfin eunn devosion heb he far evit ar Verc’hez Vari, mamm da Zoue, hag ober a reaz enn he henor eur c’hantik latin, a gane pe a lavare bemdez, hag a falvezaz d’ezhan a vije lakeat enn he arched goude he varo. Pa oue digoret he vez er bloaz 1604, e oue kavet he gorf fresk-beo hag enn he bez, ha kantik ar Ver-\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/166&oldid=137344 »


Pajenn:Riou - Dogan 1943.djvu/9 - Wikimammenn\nPajenn:Riou - Dogan 1943.djvu/9\nE Redon e oa erru an Aotrou Herriot, o tont diouz Pariz da Wened gant e goskor, pa glevas ar c’helou diwar diweuz maer Roazon e-unan, an Aotrou Lemaître.\nMinistr Kenta ar C’hallaoued a lammas diwar beg e deod ar ger-estlammi gallek brudet :\n— « M... ! Petra ’lavarin dezo ? »\nD’ezo ?... D’ar Vrezoned deredet da Wened da ober degemer d’Ezañ, Kannad Bro-C’hall, en ano Breiz Leal... Rag anat e oa, adalek neuze, n’oa ket « leal » an holl Vrezoned !...\nTomm bero ruz e oa an heol, ar sulvez-se, en eun oabl hinon. Eun heol a viz eost. Ar Pennou-Bras, avad, e oa bet skournet o dremmou d’ezo gant ar c’helou kasaüs. Ha ne voent ket evid diskourna a-hed an deiz.\nDremmou Gwenediz hag ar weladennourien n’oant ket heñvel. C’hoarzin a rae ar re-mañ gant eur joa divergont, o klevout an nevezinti. En ostaleriou leun-tenn hag en tiez, e touged yec’hedou da ziskar an Delwenneg ha d’an « dorfetourien » dianav.\nAr boliserien, kennebeut, n’oa ket diseblant o dremmou. Gwelout a raent, hiviziken, eun « otonomist » milliget e kement kristen a yae re sonn gant e hent...\nDiwar neuze, n’eo ket mui c’hoari e voe. Dindan boan lakaat goueliou Gwened da goll lufr ha talvoudegez, e oa ret teurel an dorn prim ha buan war unan pe unan eus dismantrerien ar Monumant. Ouspenn m’o doa eur vezekadenn da walc’hi. Soñjit eta ! kemennet e oa bet, en a-raok, d’ezo, poliserien, ha d’ar c’helaouennou, gant eur c’helc’h-lizer sinet : « Gwenn-ha-Du », e vije bet diskaret Delwenneg Roazon, da geñver goueliou Gwened !!! Ha kemeret e oa bet lizer ar Gevredigez-Kuz evit eur godiserez !\nDistaget e voe an holl friou-furch a-dreuz ar vro, hag e kement kêr ma vev Brezoned. Toull-bac’het e voe gwazed yaouank, heskinet berniou tud, ha graet, e-kerz c’houec’h miz, furchadennou e ti ouspenn tri mil Breizad, kablus dre ma karent o bro, pe, zoken, peogwir e ouient lenn ha skriva brezoneg.\nNe voe ket disoñjet, evel just, nag aozer al linennou-mañ, na saver ar pezig-c’hoari a vo lennet da heul, nag arzour an tresadennou.\nDifreta, klask ha diglask a voe graet, a-dreuz hag a-hed, e-pad miziou ha miziou..., padal, chomet eo ar Polis... ar pez a lavar Jakez Riou. Goueliou Gwened n’o deus mui a dalvoudegez ; ha Ti-Kêr Roazon a zo goullo atao dek bloaz diwezatoc’h, logell e Vonumant.\nAdtapet diwar « https://br.wikisource.org/w/index.php?title=Pajenn:Riou_-_Dogan_1943.djvu/9&oldid=161044 »\nKemmoù diwezhañ degaset d'ar bajenn-mañ d'an 2 Mae 2020, da 05:48.


Abadenn Liv an amzer - Pennad skignet d'ar 20.08.2018\nGant : Mael Ausias, Yulia Borisova, Yann-Klaod Ar Ruyet\nStalioù goulo ez eus e kreiz-kêr Rostrenn, n'eo ket a-gaoz da se e rankfemp o lezel da vont da get. Setu m'em lakont un nebeut arzourion da livañ anezho er mare 'mañ, ha d'ober krouidigezhioù tro-dro d'an endro. Er prantad 'mañ e vez lakaet e plas atalieroù get Metalocaux, ha tud yaouank em gav ivez e kampoù aozet get an Ubapar evit kemer perzh e atalieroù radio, arzoù-kaer pe c'hoazh c'hoariva. Muioc'h da glevout get Mael Ausias, renerez ar c'hamp tro 35' en enrolladenn a-us!\nNe vez ket komzet brezhoneg e Breizh hepken. Brezhonegerien az a da vevañ e lec'hioù all, pell a-wechoù! Padal marsen n'hon oa ket soñjet en dra-se naken: n'eo ket un diaspora met ur c'huriusted hag a ta hag an estrenn-vro evit ar brezhoneg. Pegen plijus klevout Yulia Borisova o komz brezhoneg, ur yezh bet dizoloet ganti 8 vloaz 'zo bremañ. Selaouit an eskemm get Yann-Klaod ar Ruyet, bet beteg Rostov (e norzh Moskov) d'he atersiñ. Tro dro da 15'\nGoulenn kuzh : 2 + 16 =


Monumant Wilhelm Tell en Altdorf.\nWilhelm Tell, pe Gwilherm Tell, eo haroz broadel Suis (e yezhoù ofisiel Suis : Wilhelm Tell en alamaneg, Guillaume Tell e galleg, Guglielmo Tell en italianeg ha Guglielm Tell e romañcheg). N'eus prouenn ebet e vije bet o vevañ e gwirionez. Kontet e voe e istor, evit ar wech kentañ, e kronikoù eus ar XVvet kantved. Kontañ a reer e oa o vevañ e deroù ar XIVvet kantved, en amzer ma voe diazezet kengevread Suis. Hervez an istor-se e oa ampart Tell evit tennañ gant an arbalastr ha lazhet en doa Hermann Gessler, un aotrou e servij Tiegezh Habsburg Aostria, en Altdorf, e kanton Uri.\nUn arouez a bouez eo Wilhelm Tell evit brogarouriezh Suis hag adsavet e voe e istor d'ar mare ma voe adsavet kengevread Suis goude Brezelioù Napoleon.\nMeur a vammenn zo da istor Wilhelm Tell, met skrid Aegidius Tschudi eo an hini anavezetañ anezho. E 1570 e tastumas Tschudi danvez komzet ha skrivet diwar-benn Tell ha kontañ a reas e istor en e Chronicon Helveticum. Hervez an istor-se e oa, war-dro dibenn an XIIIvet pe deroù ar XIVvet kantved, er c'horn-bro a zo bremañ e kreisteiz Suis hag a oa neuze dindan renerezh an Tiegezh Habsburg, eus Aostria, un tammig aotrou anvet Hermann Gessler hag a oa o ren ar vro evel Landvogt (beli). Kontañ a reer e oa boas Gessler da lakaat e dog war ur peul e kêr Altdorf, ha reiñ urzh d'an holl a dremene hebiou da saludiñ e dog. Nac'h saludiñ an tog a reas Wilhelm Tell ha harzet e voe. Dre ma oa brudet Tell evit bezañ un tenner ampart gant ar groazwareg, e voe roet urzh dezhañ gant Gessler da dennañ war un aval lakaet war benn e vab, Walter Tell. Kemer a reas Tell div saezh, tennañ a reas war an aval gant an hini gentañ, ha dont da vat. Goulenn a reas Gessler outañ perak en doa kemeret div saezh ha respont a reas Tell dezhañ, ma vije bet c'hwitet war e daol gant e saezh kentañ ha lazhet e vab, en dije tennet gant an eil war Gessler evit e lazhañ ivez.\nRoet e voe urzh da gas Wilhelm Tell d'ar c'harc'har, met pa voe kaset war ur vag da dreizhañ ar Vierwaldstättersee (lenn Luzern), e savas ur barr-amzer spontus, ha distaget e voe liammoù Tell evit ma c'hallfe leviañ ar vag, dre ma oa ul loman ampart ivez. Ur wech tizhet ribl al lenn gantañ, e tilestras Tell hag e vountas war ar vag d'he c'has pelloc'h. Tec'hout a reas. Nepell goude, e teuas a-benn da vuntrañ Gessler gant e groazwareg. Diwar an taol-se e tarzhas un emsavadeg er vro, ha Tell o kemer ur perzh bras enni, hag a gasas da sevel Kengevread Suis.\nHervez skrid Tschudi e voe Wilhelm Tell o stourm ouzh yev Aostria en Emgann Morgarten e 1315. Hervez Tschudi ivez e varvas Tell e 1354, beuzet pa oa o klask saveteiñ ur bugel e stêr Schächenbach.\nA-hed ar c'hantvedoù goude e voe kontet hag adkontet an istor-se. En XIXvet kantved e teuas da vezañ ur vojenn hollanavezet, rak ezhomm en doa Kengevread Suis da gaout un haroz broadel evit aroueziañ istor ar vro.\nGant ar skrivagner Friedrich Schiller e voe savet ur pezh-c'hoari, Wilhelm Tell, e 1804, hag e 1829 e voe embannet un opera gant Rossini, Guillaume Tell. Meur a film zo bet savet diwar-benn an istor-se ivez.\nAdtapet diwar « https://br.wikipedia.org/w/index.php?title=Wilhelm_Tell&oldid=1862502 »


Kseniya Anatolyevna Sobchak - Wikipedia\nKseniya Sobchak e Moskva e 2010\n5 a viz Du 1981\ne Leningrad (Unvaniezh Soviedel)\nmerc'h Anatoly Sobchak, kinnigerez skinwel, krouerez dilhad\nKseniya Anatolyevna Sobchak (rusianeg : Ксе́ния Анато́льевна Собча́к, ganet d'ar 5 a viz Du 1981 e Leningrad, Unvaniezh Soviedel (hiziv an deiz Sant Petersbourg, Rusia) a zo eil merc'h Anatoly Sobchak, hag eñ bet an hini kentañ dilennet da vaer Sant Petersbourg en un doare demokratel. Brudet eo-hi evel kinnigerez an abadenn skinwel gwirvoud "Dom-2" a vez skignet gant TNT. A-wechoù e vez graet "It girl" Rusia anezhi, pe c'hoazh " Paris Hilton Rusia".\n1.1 Darempredoù gant Vladimir Poutin\nPa oa bugel ez eas d'ar skol-dañs stag ouzh c'hoariva Mariinsky hag ouzh skol-arzoù Mirdi ar Peniti. E 1998 e kuitaas ar skol stag ouzh skol-veur Herzen hag ec'h enskrivas e kevrenn darempredoù etrebroadel skol-veur stad Sant Petersbourg. E 2001 ez eas da Voskva ma studias an darempredoù etrebroadel e Skol-Uhel stad an darempredoù etrebroadel. E 2002 ec'h enskrivas e master e kevrenn politikerezh an hevelep skol-veur.\nE 2004 e c'hoarias er film Thieves and Prostitutes, hag a zo diazezet war he bugaleaj.\nTreserez dilhad ha botezennoù kaoutchouk eo ivez. E miz Even 2006 e krouas e dastumad botezennoù kentañ.\nE 2004 e voe e-touez an dud a lakaas o anv da gemer perzh er veaj touristerezh kentañ en egor en ur fuzeenn Soyouz. Ne voe ket kaset ar raktres da benn vat.\nD'an 28 a viz Kerzu 2008 do en ur c'harr-nij perc'hennet gant Aeroflot hag a yae eus Moskva da New York. Asambles gant tud all er c'harr-nij-se e verzas e oa mezv al levier. He brud a implijas da bellgomz da dud Aeroflot ha tennet e voe al levier diouzh ar c'hockpit.\nGant kazetennerien ar gelaouenn Tatler eo bet savet roll merc'hed c'hoantus o-unan a zo e Rusia. Diazezet eo ar roll war o finvidgezh hag o brud. Anavezet eo-hi e Rusia evel mondianez ha palc'h ar skinwel. Lakaet eo bet da 'it girl' pennañ ar vro, rak heñvel eo ouzh Paris Hilton.\nDarempredoù gant Vladimir Poutin[kemmañ | kemmañ ar vammenn]\nHe zad Anatoly a sikouras Vladimir Poutin da stagañ gant ar politikerezh, d'ar mare ma oa maer Sant Petersbourg. Ha Poutin a sikouras anezhañ d'e dro pa voe kaoz eus breinadur. War a lenner e Moscow News, "a-drugarez da hegarated Poutin e-keñver familh Sobchak e c'haller lavarout ez eo gwarezet family Ksenia Sobchak, se zo kaoz e c'hall-hi bezañ hardizh". Kement-se a voe gwelet e miz Here 2011 pa gejas gant Vasily Yakemenko, hag eñ e penn ar strollad yaouankizoù Nashi. Skandalet e voe ganti peogwir en doa bet debret en ur preti cheuc'h e Moskva. Ganti e voe lakaet video o c'hejadenn enlinenn. Koulskoude e hañval bezañ kemmet an darempred etrezi ha Poutin. Goude dilennadegoù an Douma d'ar 4 a viz Kerzu 2011 e kemeras Ksenia perzh er manifestadegoù aozet gant ar re a save a-enep disoc'h an dilennadegoù. Kemer perzh a reas er stourm kaset e miz Meurzh 2012 a-enep dilenn Poutin da brezidant en-dro.\nMeskañ[kemmañ | kemmañ ar vammenn]\nUn diskouezerez-c'hiz anvet Ksenia a weler war golo ar bladenn This is Hardcore gant Pulp. Daoust d'ar pezh a vez soñjet gant lod n'eo ket Kseniya Sobchak met ur plac'h all he deus an hevelep raganv.\n2007: Dance (Потанцуй) (gant Timati)\n↑ Anne Barnard : http://www.nytimes.com/2008/07/27/world/europe/27tabloids.html, Raucous Russian Tabloids Thrive, The New York Times, 27 a viz Gouere 2008\n↑ http://www.imdb.com/name/nm2446117/bio, Kseniya Sobchak – Biography, Internet Movie Data Base\n↑ http://www.telegraph.co.uk/news/worldnews/europe/russia/4448262/Aeroflot-says-drunk-pilot-no-big-deal.html, The Daily Telegraph, Aeroflot says drunk pilot 'no big deal', Adrian Blomfield, 2009\n↑ http://english.pravda.ru/photo/report/women-4384, Russia's most desirable single woman, Pravda.ru, 02 a viz Gwengolo 2009\n↑ 5,0 ha5,1 Splurge scandal at restaurant, The Moscow News\nThe Guardian: She has a TV show and a Porsche. Now Moscow's Paris Hilton wants a party too\nCandidates for Space Tourists\nAdtapet diwar « https://br.wikipedia.org/w/index.php?title=Kseniya_Anatolyevna_Sobchak&oldid=1515738 »\nKemmoù diwezhañ degaset d'ar bajenn-mañ d'an 4 Gou 2013, da 04:19.


EAT : "Dinatur eo Lezenn Taubira nevez votet"\nPublié le 23/04/13 19:10 -- mis à jour le 00/00/00 00:00\nDiskleriañ a ra Emglev An Tiegezhioù (E.A.T.) e kendalc'h da stourm ouzh al lezenn dinatur-se a zo azonus-tre eus gwir natur Bro-C'hall hollveliour hag anzoueat an Dispac'h Gall.\nAr meurzh 23 a viz Ebrel a vo evit kalz a dud un devezh-kañv en abeg da vouezhidigezh al lezenn a nac'h ouzh an holl vugale da vezañ savet e stern naturel koublad an Tad hag ar Vamm. Lod o devo daou dad ha mamm ebet, ha lod o devo div vamm ha tad ebet, a youl gaer.\nAbaoe meur a viz ez eus bet ur sinadeg a 700.000 a dud ha div vanifestadeg vras-tre e Pariz, gant kalz a vrezhoned daoust pegen pell edont d'an 13 a viz genver ha d'ar 24 a viz Meurzh.\nD'an eil a viz c'hwevrer e oa bet manifestadegoù dirak pemp prefedti Breizh.\nD'ar merc'her 17 a viz Ebrel ez eus bet 100 a dud e Kemper, 200 e Sant Brieg, 800 e Gwened ha meur a viliad en Naoned, tra ma oa bet chouet war ar pennoù bras a ziskoueze o fri : An Drian e Brest, Hamon er Plounevez ar Faou, ha re all c'hoazh...\nMeur a vanifestadeg all ez eus bet bemdez abaoe en Oriant, en alre, e Pont-Aven, hag er c'hêrioù Bras.\nD'ar Meurzh 23 a viz Ebrel : e Brest plasenn ar Frankiz da 22 eur, e Gwened e harz ar ramparzhioù da 21 eur, en Naoned ur veilhadeg da 20e 30 plasenn Viarme (lid-kañv)\nD'ar sul 5 a viz Mae e vo melloù manifestadegoù e kêrioù bras Frañs. Evit Breizh pemp departamant e vo dalc'het e Roazhon (kirri boutin adalek Brest a vo)\nD'ar sul 26 a viz Mae, Gouel ar Mammoù, e vo ur vanifestadeg a nevez e Pariz, an trede.\nGervel a ra EAT an dud da gemer perzh en emsavadeg sioul ha difeuls-mañ a zo en em ziskouezet, da zifenn mort ensavadur an tiegezh a viskoazh : un Tad, ur Vamm hag ur bugel.\nBeilhadeg bep noz etre 21 eur ha 22 eur e iliz sant marzhin.\nEmberr d'ar meurzh 30 a viz Ebrel, beilhadeg da 22 eur plasenn ar Frankiz (voir le site)\nE Sant Marzhin ez eo pedennoù da 2& eur bemnoz betek digwener.\nE Brest, Kemper Sant Brieg, Roazhon An Oriant An Alre Gwened hag en Naoned e vez traoù bemdez kazimant.


Journal de Renaud Camus, mercredi 1er mai 2013\ncréée le jeudi 2 mai 2013, 12 h 38\nmodifiée le jeudi 2 mai 2013, 16 h 51Mercredi 1er mai 2013, une heure du matin (le 2). Il a fait aujourd’hui un temps merveilleux, encore assez frais et qui allait même devenir froid, ~~~ ~~~~~, ~~~~~ ~~~~~~~~~~~~~~~~~~~ ~~~~~~~~~, ~~~~~ ~~~~ ~~~~~~ ~~~~~~~~~, ~~~~~ ~~~~~~, ~~~~~ ~~~~~~, ~~~~~~~~~ de petits nuages ~~~~~~~ ~~~~~~~~ ~~~~~~~~~~~ ~~ ~~~ ~~~~~~~~~~ ~~~~~~~ ~~~~~~~~~~~~~~ ~~~~~~~~~ ~~~~~ ~~~ ~~~~~~, ~~~~~ ~~’~~~~~~~ ~~~~~ ~~’~~~~~~~~~ ~~~ ~~’~~~~~~~~~~~~ ~~~~~~, ~~~~~~-~~~~~~ ~~’~~~~~~~~~~~~ ~~ ~~~~~ ~~~~~~~ ~~~~~ ~~~~ ~~~~~~~~~~~ équestres, des chars ~~~ ~~~~~~~, ~~~~ ~~~~~~~~ ~~~ ~~’~~~~~~~ ~~~ ~~~ ~~’~~~~~~-~~~~~, ~~~~~~~~~~~~~~ ~~~~~~ ~~~ ~~~~~~. ~~~~~ ~~~~~ ~~~~~~~ ~~~~~~~~~ ~~~~ ~~~ ~~~~~~~~, ~~~ ~~~~~ ~~~ ~~~~~~~ ~~~ ~~~~~~~~~ ~~~ d’Heuré-Bartens. La terre ~~’~~~~~~ ~~~~~~~ ~~~~~ ~~~ ~~~~~~, ~~~ ~~~~~~, ~~~ ~~~~~~, ~~~ ~~~~~~ ~~~~~~ ~~~~~ ~~ ~~’~~~~~~~~~~ ~~~~~~~~ (~~~ ~~~~-~~~~~~~~ : ~~~ ~~~~~~ ~~~~ ~~~~~~~~~~~ ~~~~ ~~~~~~~ ~~~ ~~~~~~ Palais).\nNon seulement “Aziz” a ~~~~~~~~ ~~~ ~~~~~~ ~~~~~~~~~ ~~~~~ ~~~ ~~~~~~~~ ~~’~~~~~~~~ ~~ ~~~~~~~ ~~~~~~~ ~~~ ~~~~~~~~ ~~~ ~~~ ~~~~~~~~ — ~~~ ~~~ ~~~~~ ~~~~~~~~ ~~~ ~~~~ —, ~~~~~~~ ~~~~ ~~~~~~~~~ séjour parisien, qui ~~~~~ ~~~~~~~~~~ ~~~~~ ~~~~~~~ ~~~~~~, ~~~~~~ ~~~ ~~~~~~~~ ~~~~ ~~~~~ ~~~ ~~~~ ~~~~~~~~~~~ ~~~~~~~ ~~~~ ~~~~~~~ ~~~~~~~~~~~~~, ~~~-~~~~. ~~~~~ ~~~~~ ~~~~~~~~ ~~ ~~~~ ~~~~~~~~~~~ ~~~~~~ ~~~~ ~~~~~~ qu’il appelle son mentor (~~~ ~~~~~~-~~~~~~~~~~~~) ~~~ ~~~~~ ~~~~ ~~ ~~~~~~ ~~~~~~~ ~~~~ ~~’~~ ~~~~~~, ~~~ ~~~ ~~~~ ~~’~~~~~~ ~~~~ ~~~~~~ ~~~ ~~~~~~, ~~~~~ ~~~~ ~~~~~~-~~~, ~~~~~ ~~~~~~~~~~ ~~~~~ ~~~~ ce soit.\nDe toute ~~~~~~ ~~~ ~~’~~~ ~~~~ ~~’~~~~~~~~~~~ ~~~~ ~~~ ~~~~~~ ~~~ ~~~~~~ ~~~~~~~~~~~~ ~~~ ~~~~~~, ~~~ ~~~~~~, ~~~~~ ~~~~~~~ ~~~~~~ ~~~~ ~~~~ ~~~~~~~~~~. ~~~ ~~~~~~~ ~~~~ ~~ ~~’~~~~~ ~~~~~~~~, ulcéré au premier ~~~~~~~ ~~~~ ~~~ ~~~ ~~~~, ~~~~~~~~~~~~ ~~~ ~~~ ~~~~ ~~~ ~~~ ~~~~~. ~~~~~~~, ~~~~ ~~~~ ~~~~~ ~~~~ ~~~ ~~~~~~~~~~~~~~~ ~~~~~~~~~ ~~~~~ ~~~~~~~~ ~~~~ ~~~ ~~~ ~~~ ~~~~~, me disait même ~~~’~~~ ~~~~~~ ~~~~ ~~~~~~~~~ ~~~ ~~~~~~~~, ~~~~~~~~~~. ~~~ ~~’~~~ ~~~~~ ~~~~~~~~’~~~~ ~~~ ~~~~~~~~ électronique :\n« J’ai ~~~ ~~~ ~~~~~~ ~~~~ ~~~~~~~~ ~~~~~~~~~~~~~ ~~~~~ ~~~ “~~~~~~~~~”, ~~~~~~~~~~~~~ ~~~~~~~~ ~~~ ~~ sens unique qui ~~’~~~~ ~~~~~~~~ ~~~~ ~~~~ ~~~~~~~~~ ~~~~~~ “~~~~~~~~~”, ~~~ ~~~~~~ ~~~~~~~ ~~~ ~~~~ ~~~~~~~~~~~~~~~~, ~~~~ ~~’~~~~ ~~~~~~~~, ~~~~~, ~~~~ ~~~~ ~~~~~~~~~ ~~~~~~~~~~ : “~~’~~~ ~~~ ~~~~~ ~~’~~~ ~~~~~~ (~~.~~.~~ “Français”)”. Je suis ~~~~~~ ~~~~~~~ ~~~~ ~~~~~ ~~~ ~~~~~ ~~~~~~~~~~ ~~~ ~~~ ~~~~~~~~~. ~~~~~ ~~’~~~~~~~ ~~~ ~~~ “~~~~~~~~~” ~~~~ ~~~~~~~~~~ ~~~~ ~~~~ ~~~~~~~~~~ ~~~~ ~~~ ~~~~~, ~~~~~ ~~~ ~~~ ~~~~~~~ pas qu’elle était ~~~~~~ ~~’~~~ ~~~~~~~~~, “~~~~~~~~~” ~~~~~ ~~’~~~~~~~ ~~~ ~~~ ~~~~~~~~~ ~~~~~~~~ ~~~~~ français ~~~ souche, ~~~ traître.\n« Y ~~-~~-~~~ ~~~~~~ ~~~~~ ~~~~ ~~~~~~~~~ ~~~~ ~~~~~ ~~~~~ ~~~~~~~~~~~ ~~~~ d’autres ?\n« J’avoue que je n’ai ~~~~ ~~~ ~~~~~ répondre.\n« Oh ~~~~~~ ~~~ ~~~~~ ~~~~~~, ~~~~~ ~~~~~~~ ~~~~~~~~~ ~~~ ~~~~~~~, ~~~ ~~’~~ ~~~~~~~ ~~~~~ ~~~~~ ~~~~~~ ~~~~~~~~~ ~~~~~~ ~~~ ~~~~ ~~~~~ ~~~~~~~~~~ ~~~ ~~~ que vous êtes, ~~~ ~~~ ~~~~~~~ ~~~ ~~~~~~ ~~~~~ ~~~~~~~~~~ ~~~~~ moi.\n« Cette ~~~~~~~~~~~~~ ~~~ ~~~~~~~ ~~~~~ amère.\n« Au ~~~~~ ~~~ ~~’~~~ ~~~~ ~~~~~~~~ ~~ ~~~~~~~ ~~~~, ~~~ ~~~~~~~~, ~~~ ~~~~~ ~~~ plus souvent maintenant, ~~~~~~~~~~~ ~~~~ ~~~ ~~~~~~ ~~~~ ~~~ ~~~~~~~ ~~~ ~~~~~~~ ~~~ ~~~~~ ~~~ ~~~~~ ~~~~~~~~~~ ~~ ~~~~~~~~, ~~~~~~~~ ~~~~~ ~~~ ~~~ ~~~~ ~~~~ ~~’~~~~~~~ ~~~~~~~~ ~~~~~ ~~~ ~~~ avoir vécu au Maroc... »\nBigre… ~~~ ~~~~~~ ~~~~ ~~~~~~~~~ ~~~ ~~~~~~~~~~~~ ~~’~~~~~~~~~ ~~~ ~~~~~ ~~~~ ~~~~~ ~~~~~~~~~, ~~~~ ~~~~~ ~~~~~~~~~, ~~~~ ~~~~~ ~~~~~~~~~~, ~~~~~, ~~~~ ~~~~~~~~~~~~ ~~~ ~~~ ~~~~~~~~~~ ~~~ ~~~~~~~~ repartir au pays ~~~ ~~~~~~ ~~~~~~ (~~~~~~~~~~~~~~ ~~~~ ~~~~~~~), ~~~~~ ~~~~~~ ~~~~~~~~~~~ ~~~~~ ~~~~ ~~~~~~~~. ~~~ ~~~~~~~ ~~~~ ~~~’~~~~~ ~~’~~ ~~~~ ~~~ ~~~~~ ~~~ ~~~~~ ~~’~~~ gwère, ~~~ ~~~~~~~ (~~~ mot est pour ~~~~ ~~~~ ~~~~~~~~~~~). ~~~ ~~ ~~~ ~~~~~~~~~~ ~~~~ ~~~~~ ~~~~~~~, ~~~~~~~~~~ ~~~ ~~~ ~~~~ ~~~~~~~ ~~~~ ~~’~~ ~~~~~~~~~ ~~~~~~~ ~~~~~~~~~~~~ ~~~~~~ ~~~, ~~~~~ ~~~~ ~~~~ ~~~~~~~~~~~~, ~~~~~ séduisante et très ~~~~~~, ~~~~~~ ~~~~ ~~~ ~~~ ~~~~ ~~~ ~~~~ ~~~~~ ~~~~~, heureusement.\nIl ~~~ ~~~~~ ~~~~~~~~~ ~~~ ~~~~~~ ~~~ ~~~~ ~~~~~~~, ~~~ ~~~~~~ ~~~~~~~ ~~~ ~~~~~ ~~~~~~~~~~ ~~~ ~~~ faveur, si tout ~~~ ~~~~~~ according ~~~ plan, ~~~ ~~~~ ~~~~ ~~~~~~ ~~~~ ~~~~~~~~~~~~~~. ~~~ ~~~~ ~~~~~ ~~~~~~~~~~ ~~~~ ~~~~~~ ~~~~~~~~~, ~~~ ~~~~~~~. ~~~ ~~~~ ~~~~ ~~~’~~~ ~~~~ ~~~~~ ~~~~~~~~ de s’en inquiéter ~~~~~~ ~~~’~~~ ~~~ ~~~~~ ~~~~~~~~~~~ ~~~~ ~~~ ~~~~~ ~~~~~ ~~~~~ ~~~ ~~~~ (~~~~~ ~~~~~ ~~~~~~~~). ~~~~~ ~~~ ~~~~~~~~~ ~~ ~~~ ~~~~~~~~~~, ~~~ ~~~~~~~~~~~ ~~~~ ~~~~~~~~~~~~~, ~~~~ ~~~ lui ai demandé ~~~~~~~~~ ~~~~~ ~~~~ ~~~ ~~~ ~~’~~~ ~~~~~~~~ ~~~~~~~, ~~~ ~~~~ ~~~~~~~~~~ ~~~ ~~~ ~~~~~~~ ~~~ ~~~~ ~~~~~ ~~~~ ~~~~~~~~~~ ~~~~~~~~ ~~~~~~~~~~~ ~~ ~~~~~~, ~~~~-~~-~~~~ ~~~ ~~~ ~~~’~~~ eût appelé jadis, ~~~ ~~’~~~~~~ ~~~~~ ~~~~~~~~, ~~~~ frères ~~~ race — ~~~ communauté ? ~~~~~ ~~~ ~~~~~~ ~~~~~~~~~~~ ~~ ~~~~~~~~~ ~~~ ~~~~~~~, ~~~ ~~~~~~~~~ ~~~~~~ ~~~ ~~~~~~ ~~~~~~~~~, ~~~~ ~~~ ~~~~~~~~~~~ française...\nvoir l’entrée du mercredi 1er mai 2013 et ses 5 images dans Le Jour ni l’Heure


Dizoloiñ Foeon ar Glenan e brezhoneg\nCommuniqué de presse de Skol-Uhel ar Vro / Institut Culturel de Bretagne (porte parole Roland MOGN) publié le 14/02/18 19:31\nD'ar 7, d'an 8, d'ar 14, d'ar 15 pe d'an 21 a viz Ebrel e vo aozet ur veaj eus Konkerne betek an inizi Glenan da vont da welout Foeon ar Glenan, plantennoù a gresk, er bed-holl, war beder enezenn er Glenan hepken. Ambrouget e vo ar weladenn gant daou arbennigour : Roland Mogn ha Patrick Drean. An displegadurioù ganto a vo e brezhoneg hepken, e KLT hag e Gwenedeg.\nAmresis e chom deiziad ar veaj en abeg d'an amzer ha da stad ar mor hag en abeg ma 'z eo damzistabil a vloaz da vloaz ar mareoù ma teu ar foeon e bleuñv. Ouzhpenn-se, o bleuniadur a bad teir sizhun hepken.\nAn inizi Glenan zo anezho pemp enezenn vras : an Dorchenn, al Leue, an Dreneg, al Loc'h ha Sant-Nikolaz ha, tro-dro, un tropellad enezennigoù ha reier bihan.\nIstor dizolo at foeon\nDizoloet e voe Foeon ar Glenan gant Bonnemaison, apotiker e Kemper, e 1804 ha dedennet bras e voe al louzawourien gant ar spesad-se, a zo damheñvel ouzh ur seurtad foeon a gresk er Spagn. Gwall-fonnus e oant war Enez Sant-Nikolaz e deroù an 20vet Kantved. Niver ar plant a zigreskas da c'houde, dreist-holl dre faot an douristed, ken aes ma oa dilestrañ war an enezenn. Betek deroù ar bloavezhioù 1970 e voe kutuilhet bleunioù ha tennet bulbennoù forzh pegement. Met ar plant-se ne greskont ket mat e-maez ar Glenan. Ober a reont delioù met ne reont ket bleunioù. Neuze, n'eus nemet ul lec'h er bed ma vez tro d'o gwelout e bleuñv : Enez Sant-Nikolaz. An teir enezenn all ma kreskont ivez zo difennet rik mont warno.\nUr mirva naturel\nDiwar kentod an SEPNB (Société pour l'Étude et la Protection de la Nature en Bretagne, Kevredad Studiañ ha Gwareziñ an Natur e Breizh) anvet bremañ Bretagne Vivante SEPNB pe Breizh Vev, KSGwNB, e voe roet ar statud a Mirva Naturel d'al lec'h ma kresk an niver brasañ a foeon.\nAr Mirva Naturel zo 1,53 hektar dezhañ e lodenn reter an enezenn Sant-Nikolaz. An douaroù zo bet prenet gant Kuzul Departamant Penn-ar-Bed. Abaoe 1977, un amregad-gwarez zo bet staliet tro-dro war Sant-Nikolaz ha war an enezennigoù tost : ar Bez, al Leue hag ar Bruneg.\nMirout ar veaj\nResisaet e vo deiziad ar veaj war-dro teir sizhun a-raok. Ret e vo eta en em ragenskrivañ a-benn bezañ kelaouet e poent. Kasit pep a un adres postel da glenan2018 [at] skoluhelarvro.bzh\nKerkent ha ma vo Bruno Ferré, rener ar mirva, diarvar war mare ar bleuniadur, war an amzer ha war neuzioù ar mor, e kaso keloù. Resisaet e vo diouzhtu an deiziad da vat d'ar re o do roet o adresoù. Ret e vo da bep hini, hep gortoz re bell, en emskrivañ da virout ur plas er vag ouzh Burev Les Vedettes de l'Odet : 02 98 57 00 58.\nDa zeiz ar veaj, soñjit mat erruout tri c'hardeur pe muioc'h a-raok eur al loc'hañ evit kaout amzer da vont da gemer ho pilhejoù ha da gaout ur plas mat er vag.\nMont da Enez Sant-Nikolaz : un eurvezh ma vez brav an amzer. Dont en-dro : un eurvezh c'hoazh. Pourmen war an enezenn : div eurvezh. Moien 'vo d'ar re diaes dezho bale ha d'ar vugale vihan ober an droiad hep poan : ur wenodenn e koad zo bet lakaet war an tuniennoù ha n'eo ket gwall-hir tro an enezenn, ken bihan ma'z eo.\nSoñjit ervat emwiskañ diouzh an amzer : botoù bale, dilhad ouzh an avel hag ouzh ar glav, lunedoù ha togoù ouzh an heol, diouzh ezhomm ha degasit ganeoc'h gevellunedoù ha peadra da dennañ skeudennoù.\n- diwar-benn ar foeon hag ar mirva :\n- diwar-benn deiz hag eur an treizh (euriadoù 2017) :\nPriz (2017, tud a oad gour) : 38 €\nBugale 4-12 vloaz : 17 €\nBugale yaouankoc'h : 7 €\nDa baeañ e Burev Les Vedettes de l'Odet e Konkerne.\nÀ la découverte du Narcisse des Glénan. Reportage par Maryvonne Cadiou


Laouen ha degemerus\nUr « gailhenn » hollgaer\nWar-hed 4 miltir diouzh an Oriant, en em astenn Enez-Groe war 8 km hirder ha 3 km ledander. Disheñvel eo ar c’hornôg, gouez ha rozellek, diouzh ar reter, dousoc’h, gant e draezhennoù hag e vrouskoadoù. Ur burzhud naturel eo evit an douarourien a estlamm dirak 60 seurt a vaenadoù, en o zouez ar glokofan glas dibar-kaer. Meurvein a ziskouez e oa bet annezet an enezenn abaoe an amzerioù koshañ. Met bez’ ez eo martoloded Kompagnunezh an Indez hag ar besketarien touned o doa graet dezhi bezañ pinvidik ha kaout hec’h identelezh.\nUn toun war ar c’hloc’hdi\nE deroù an 20vet kantved e oa Enez-Groe kentañ porzh Frañs evit an touneta. Aloubet e oa ar c’haeoù gant 200 dundee. Ken stag eo an touned ouzh ar sevenadur ken e talvez ur pesk houarn da wiblenn war gloc’hdi an iliz. An ekomirdi, en ur fritur kozh, a ro ur plas bras d’an doare pesketa-se, d’an obererezhioù hengounel, d’an annez, d’an douarouriezh, d’ar metoù naturel... Evit broudañ ac’hanoc’h da zeskiñ hiroc’h !\nEus an ifern d’ar baradoz\nLasit ho potoù, pignit war ho pelo : Adalek Porzh Tudi ez eus porzhioùigoù koant ha lec’hioù hollgaer o c’hortoz ac’hanoc’h. Er Menez ha Kerlard a stroll tiez giz-kozh, izel, gant mogerioù induet. Chaoserioù bihan-bihan zo a bep tu da Borzh Lae. War an aod gouesañ emañ Penn Maen, gant e dour-tan karrez. Dre ar gwenodennoù bravaet gant lann ha brug, kit betek an Aod Ifern ma kroz ar mor en ur faout toullet en tornaod. Kalz dousoc’h eo porzhig Lokmaria ma c’hallit mont da goll er straedoùigoù kammigellek, gant tiez koant ha feunteunioù.\nDibabit ho traezhenn\nE pelec’h chom a-sav ? Ken kaer ha ken kaer eo an traezhennoù hag an oufoù. Ar Sableg Vras, hollgaer, eo an draezhenn vaotek nemeti en Europa. He zraezh fin, eus an holl livioù etre ar ruz-mouk hag ar gwenn, a ya war-raok en dour treuzwelus. A-raok poent ar Chat, traezhenn c’hwek ar Sableg Ruz a ziskouez arlivioù ruz-mouk. Gouez e teu an aod da vezañ met ur gwir lagon sioul eo Poulzioreg, e-harz ur wenodenn serzh. Ar baradoz, emezon-me !\nUn draezhenn a cheñch plas ?\nDiouti hec’h-unan eo Enez-Groe e gwirionez. Ouzhpenn d’ar vein skilt o arlivioù souezhus he deus un draezhenn hag a zilec’h. Ruzañ a ra ar Sableg Vras war-bouez 10 m bep bloaz.


Pajenn:Marigo - Buez ar Saent.djvu/53 - Wikimammenn\nPajenn:Marigo - Buez ar Saent.djvu/53\nquement d’ar silvidiguez, evel un descadurez christen : ar c’hentelliou quenta a rêr d’ar vugale a ra var o c’halon un impression pehini a so diez da effaci. Pebes domaich na reont quet d’o bugale an tadou ha mamou pere a vanq d’ar c’henta dêver-mâ ; ha pebes dommaich ne reont-ii quet c’hoas deze o-unan ? beza e vent ar re guenta punisset, rac n’o deus nemet bugale disent na libertin, defaut n’o deus o c’helennet abred.\nEil Reflexion. Sant Theodôs, d’an oad a c’huec’h vloaz ha cant, a ïoa leun a fervor, ha ne ziminüas netra eus e binigen. Diez ê beza devot, fervant, mortifiet, er bloaveziou diveza eus e vuez, d’an nep n’en deus quet coumancet adalec e yaouanctis da gundui ur vuez devot ha mortifiet. Diez ê chènch train a vuez ; ne veler nemeur a dud, goude ur vuez disordren, o tont da veza devot ha vertuzus, pa vezont deut coz. An oad a rent an den sempl ha dic’hantec da labourat en e silvidiguez, quercouls evel el labourou ail, ispicial pa ne vezer quet en em voazet abred. Peguement en em drompl eta ar re a zeu da ziferi o c’honversion d’ar bloaveziou diveza eus o buez !\nMæs d’an oad a bemp bloaz varnuguent, en ur gonsideri gloar an Eê e santas en e galon un disprigeanç vras eyit gloar ar bed. Neuse e yeas e pelerinaich da Rom. Ar guêl eus ar Plaçou Santel trempet gant goad an Ebestel, hac hini quen alies a\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/53&oldid=134646 »


Buhez ar Zent. pages pages pages 917, 918. Encyclopédie Marikavel.\npages 917, 918\nAn Itron-Varia-Feunteuniou eo patronez Pontreo, elec'h eo enored abaoue pell amzer.\nNemet ha grêt a ve bet war-lerc'h eur gwestl pe eur burzud, ahendall n'oufer respont netra.\nEun c'halvar kaer ha ter feunteun a zo war he zro, herve stum al lec'hiou santel ha burzudus.\nPell a zo eo bet d'ec'h gwestlet\nAr c'horn-man eus Breiz-Izel;\nGwerc'hez, dindan ho skoazel.\nEc'h int deut, bras ha bihan,\nEvelse a lavar ar c'hantik.\nAr Werc'hez he deus diskouezet, dre galz a viraklou, e plij d'ezi bezan enoret en Pontreo hag er parouziou tro-dro ( 1) dindan an hano a Itron-Varia-ar-Feunteuniou, ar feunteuniou-ze o vezan 'vel ar skouer eus an holl c'hrasou a skuilh war he bugale.\nNag a vartoloded trec'het gante ar mor hag an arne, dre ma oa dorn an Itron-Varia o sturian o bagou !\nNag a walennou oc'h ober reuz 'barz ar parouziou diwar-dro, ha ne gredjont ket tostât ouz kêr Pontreo diwallet gant ar Werc'hez ! Nag a bec'her dizroet ganti ouz Doue !\nGant se, an devosion en he c'henver ne ra nemet kreski. Bep bla, pa digoue koulz he fardon, Pontreo a zilez pep prez ha pep labour evit 'n em rei oll d'enori he Fatronez. Gant goleier ar prosesion-noz hag ar chadennadou tan stignet war an holl dier,\n(1) He chapel a oa stag gwechall ouz parouz Kemper.\nkêr a lugern 'vel eur berlezen hag a ra d'an Itron-Yaria eus-gurunen a mil ha mil stereden.\nC'houi a dremeno, o Itron,\nEndro d'ac'h ho pugale,\nDindan an nenv steredennet.\nC'houi 'vo kaer 'vol goulou-de.\nRuio Pontrev 'vo ive :\nEn noz-ze, gant o goloio.\nE voint skler evel an de.\nTôlet zo bet plê penôs biskoaz an amzer fall ne harzas ouz ar prosesion-noz da vont er-mêz. Gwelet eo bet ar glao o tevel, pa deue koulz ar prosesion hag o adkregi adarre, gwasoc'h 'vit biskoaz, kerkent ha ma vije dizro d'an iliz.\nKoulskoude, eun dra a fellfe c'hoaz evit kreski enor ar pardon : eur chapel neve d'an Ilron-Varia, testeni a anaoudegez vat 'vit an amzer dremenet, hag eienen a c'hrasou kaeroc'h c'hoaz 'vit an amzer da zont; eur chapel neve-flamm, ma hon dije esper da welet bepred an Itron-Varia enoret en Pontreo hag ar gristenien, a rum da rum, o pignal bep bla da dachen he fardon, o kanan d'ezi kantik ar martolod :\nGrêt na noazo d'ar verdidi\nNa gerrek, na gwagenno;\nNi 'westl d'Ec'h hon c'halono.


1 Corintios 13 CCO - Jial lɨ́ɨˊ mɨ˜ ˈneáangˋ dseaˋ - Bible Gateway\n1 Corintios 13 Chinanteco de Comaltepec (CCO)\nJial lɨ́ɨˊ mɨ˜ ˈneáangˋ dseaˋ rúiñˈˋ\n13 Jo̱guɨ song jnea˜ cangɨ́ɨnˋn quiáˈˉ Fidiéeˇ e fáˈˋa jaléˈˋ jmíiˊ e féˈˋ dseaˋ jmɨgüíˋ e jaˋ mɨˊ cuíiˋi jéengˊguɨ, jo̱guɨ jɨˋguɨ fáˈˋa e jmíiˊ e féˈˋ jaléngˈˋ ángeles quiáˈˉ Fidiéeˇ, jo̱ dsʉˈ jaˋ jmiˈneáanˋn jaléngˈˋ dseaˋ rúnˈˋn, jo̱baˈ lɨ́ɨnˊn jóng lafaˈ mɨ˜ i̱i̱ˋ ñíˆ o̱si mɨ˜ i̱i̱ˋ ñíˆ chi̱i̱ˋ e taˈˊ mɨ́ɨˈ˜ eáangˊ mɨ˜ i̱i̱ˋ báˋ. 2 Jo̱guɨ song jnea˜ ngɨ́ɨnˋn quiáˈˉ Fidiéeˇ e fáˈˋa júuˆ e íinˈ˜n quiáˈrˉ, jo̱guɨ ñiiˉ jaléˈˋ e ɨˊ dsíirˊ e nijmérˉ cøøngˋguɨ, jo̱guɨ eáangˊ tɨɨnˉ ngánˈˋn, jo̱guɨ dseángˈˉ e lajamˈˉbaˈ jáˈˉ lɨ́ɨnˋn júuˆ quiáˈrˉ co̱ˈ quɨ́ɨˈ˜baa jmɨɨ˜ jmeeˉ e nilɨsɨ́ɨngˉ é̱e̱ˆ quiáˈˉ jaléˈˋ móˈˋ, jo̱ dsʉˈ jaˋguɨ ˈneáanˋn jaléngˈˋ dseaˋ rúnˈˋn, jo̱baˈ jaˋ eeˋ quíingˊ quiéˉe jí̱i̱ˈ˜ co̱o̱ˋ jaléˈˋ e jo̱. 3 Jo̱guɨ song jnea˜ jmóoˋbaa jmáˈˉjiʉ jee˜ jaléngˈˋ dseaˋ tiñíingˉ lají̱i̱ˈ˜ e seaˋ quiéˉe, jo̱guɨ song la quie̱ˊguɨ tɨˊ ˈñiáˈˋbaa nijáangˈ˜ ˈñiáˈˋa fɨˊ ni˜ jɨˋ, jo̱ dsʉˈ jaˋguɨ ˈneáanˋn jaléngˈˋ dseaˋ rúnˈˋn, jo̱baˈ e jo̱ jaˋ eeˋ ta˜ íingˆ quiéˉe jí̱i̱ˈ˜ co̱o̱ˋ.\n4 Jo̱ mɨ˜ jmiˈneáangˋ dseaˋ dseaˋ rúiñˈˋ e jo̱ lɨ́ɨˊ e jmóoˋbre féngˈˊ dsíirˊ, jo̱guɨ e eáamˊ guiʉ́ˉ dsíirˊ, jo̱guɨ jaˋ jmóorˋ dsihuɨ́ɨiñˊ, jo̱guɨ jaˋ jmɨjløngˈˆ ˈñiaˈrˊ, jo̱guɨ jaˋ jmɨráangˉ ˈñiaˈrˊ, 5 jo̱guɨ jaˋ jmóorˋ sooˋ dsíirˊ, jo̱guɨ o̱ˈ jí̱i̱ˈ˜ uii˜ quiáˈrˉ ˈñiaˈrˊ ɨˊ dsíirˊ, jo̱guɨ jaˋ ˈníˈˋ dsíirˊ o̱ˈguɨ iʉ˜ dsíirˊ fɨng song eeˋgo̱ cajmeángˈˋ dseaˋ írˋ, 6 jo̱guɨ jaˋ jmiˈiáangˋ dsíirˊ có̱o̱ˈ˜ jaléˈˋ e gaˋ e jmóoˋ dseaˋ, jo̱ dsʉˈ jmiˈiáamˋ dsíirˊ mɨ˜ jmóoˋ dseaˋ e guiʉ́ˉ. 7 Dsʉco̱ˈ mɨ˜ ˈneáangˋ dseaˋ rúiñˈˋ, e jo̱ lɨ́ɨˊ e jaˋ niˈrˊ júuˆ mɨ˜ i̱i̱ˋ dseaˋ rúiñˈˋ jmóoˋ gaˋ, jo̱guɨ ta˜ dsíirˊ có̱o̱ˈ˜ dseaˋ rúiñˈˋ, jo̱guɨ jmangˈˆ e guiʉ́bˉ sɨjeeiñˇ quiáiñˈˉ do, jo̱guɨ jmóoˋbre téˈrˋ mɨ˜ jmángˈˋ dseaˋ gaˋ írˋ.\n8 Jo̱ dsʉˈ e ˈneáangˋ dseaˋ rúiñˈˋ jaˋ tó̱o̱ˋ jmɨɨ˜ faˈ e niˈíingˉ. Jo̱ dsʉˈ tó̱o̱bˋ jmɨɨ˜ e nitéˈˊ e júuˆ e féˈˋ dseaˋ e íñˈˋ quiáˈˉ Fidiéeˇ, jo̱guɨ lajo̱b cajo̱ e tɨɨngˋ féˈˋ dseaˋ jmíiˊ e jaˋ ñirˊ jéengˊguɨ, jo̱guɨ cajo̱ joˋ nilɨˈnéˉguɨ jaléˈˋ e tɨɨngˋ ngángˈˋ dseaˋ. 9 Dsʉco̱ˈ jaléˈˋ e tɨɨngˋ ngángˈˋ dseaˋ jo̱guɨ jaléˈˋ júuˆ e féˈˋ dseaˋ e íñˈˋ quiáˈˉ Fidiéeˇ jaˋ iéˈˋ jaléˈˋ e jo̱. 10 Dsʉˈ mɨ˜ nitɨ́ˉ íˈˋ e nijmiˈiéˈˋ Fidiéeˇ lajaléˈˋ, jo̱baˈ niguiábˋ lajaléˈˋ e jaˋ caˈiéˈˋ do.\n11 Co̱ˈ jnea˜ ie˜ lamɨ˜ jiuun˜n do, la féˈˋ jaangˋ jiuum˜ fáˈˋa, jo̱guɨ ɨˊ dsiiˉ la ɨˊ dsíiˊ jaangˋ jiuung˜ jo̱guɨ lajo̱b jmóoˋo cajo̱. Jo̱ dsʉˈ mɨ˜ cacuánˉn, cabˈˊ casee˜e lajaléˈˋ e jo̱ e jmóoˋ jaangˋ jiuung˜. 12 Jo̱ dsʉˈ lanaguɨ jaˋ ne˜naaˈ røøˋ jial lɨ́ɨˊ lajaléˈˋ, co̱ˈ lɨ́ɨˊ lafaˈ mɨ˜ jøøng˜ yee˜naaˈ fɨˊ ni˜ espejo e jaˋ ˈgooˋ jnéengˉ. Jo̱ dsʉˈ niguiéebˊ jmɨɨ˜ mɨ˜ nilɨne˜naaˈ jial dseángˈˉ lɨ́ɨˊ lajaléˈˋ. Co̱ˈ lana jaléˈˋ e tɨɨnˉ ngánˈˋn jaˋ mɨˊ ñiiˉ dseángˈˉ laˈiéˈˋ jial lɨ́ɨˊ, jo̱ dsʉˈ niguiéebˊ jmɨɨ˜ mɨ˜ nilɨñiiˉ jial dseángˈˉ lɨ́ɨˊ lajaléˈˋ lɨ́ˈˆ laco̱ˈ la cuíingˋ Fidiéeˇ jnea˜.\n13 Jo̱guɨ dsʉˈ ˈnɨˊ íingˈ˜ jí̱i̱ˈ˜ seaˋ e jaˋ tó̱o̱ˋ jmɨɨ˜ faˈ niˈíingˉ, jo̱ e lab e jo̱: e jáˈˉ lɨ́ɨˋnaaˈ júuˆ quiáˈˉ Dseaˋ Jmáangˉ, jo̱guɨ e nɨta˜ dsiˋnaaˈ có̱o̱ˈr˜, jo̱guɨ e jmiˈneáangˋnaaˈ rúˈˋnaaˈ. Jo̱ dsʉˈ e jmiˈneáangˋnaaˈ rúˈˋnaaˈ do, e jo̱b e niingˉguɨ eáangˊ lajeeˇ lajɨˋ e ˈnɨˊ na.


Un died broudus graet dre c'hlec'hiañ deil yerba mate (Ilex paraguaiensis) eo ar mate. Pinvidik-tre e kafein eo ar mate. Evet e vez e Paraguay, Uruguay, Arc'hantina dreist-holl, hag e su Brazil, er vro "gaucho", e stad Rio Grande do Sul. Mate a ever ivez e Siria hag e Liban, dre ma'z eo bet degaset gant divroidi arab deuet en-dro eus Amerika ar Su.\nHervez ar c'hiz kozh e vez evet ar mate en ur goulourdrenn anvet mate pe guampa, nemet e Brazil ma vez graet cuia anezhi, ha gant ur blouzenn, bombilla pe bomba hec'h anv. Gallout a reer ivez kavout sac'hadoùigoù heñvel ouzh ar re a implijer evit aozañ te.\nPenaos prientiñ ar mate, evit ar re diouiziek.\nAdtapet diwar « https://br.wikipedia.org/w/index.php?title=Mate&oldid=1847440 »


patrimoine/Le Gouren/Ar gourenlec'h\nDan deiz a hiziv :\nDiouzh ar goañv e vez gourenet war ballennoù e diabarzh tiez-sport. Diouzh an hañv e vez adkavet gant ar gouren e lechiou a-viskoazh. Er-maez emañ neuze an holl chourenadegoù, war leurioù brenn-heskenn.\nKement bodadeg-pobl a oa un digarez evit kas un abadenn chouren. « An devezhioù bras » war ar maez a veze gouestlet dan dra-se dreist-holl (dan dornadeg, dal leur nevez, dar peurzorn, hag all...).\nDa geñver pardonioù e veze peurvuiañ « ar gourenadegoù bras ». « Kroget e veze e barzh » pe war ur foenneg pe war ur peurven e-kichen ar vourch. War an douar e-unan an hini e vezent o chouren a-neuze.


Poltriji tud trevadennet ha Breizh he mil skeudenn hag unan : Memor Gouel ar Filmoù Douarnenez (Embann 2007) - Breizh ha liesseurted\nPoltriji tud trevadennet ha Breizh he mil skeudenn hag unan\nTregont vloaz, an oad gour evit kompren hag ober ur sell war steuenn ar pezh eo bet Gouel ar Filmoù e-pad ar bloavezhioù-se. Gwelet a reer neuze penaos eo an trevadenniñ a zo bet a-hed an istor, adalek mare an impalaerezhioù betek bremañ, pennabeg da stourmoù an darn vrasañ eus ar minorelezhioù pedet e Douarnenez. Kavout a reomp mesk-ha-mesk film arouezius René Vautier Afrique 50 ; Loin du Vietnam, film graet a-stroll e 1967; Combien je vous aime gant Azzedine Meddour, film satirek aljerian eus ar c'hentañ; zooioù tud, ar Bapoued pe ar Rwanda... Bez' e c'heller gortoz kemend-all digant Tjibaou,le pardon gant Gilles Dagneau ha Wallès Kotra.\nHag e-giz ur melezour, Breizh he mil skeudenn hag unan a ra ur sell a-dreñv war an holl «gaerderioù»-se a zo bet diskouezet abaoe 1978; Bretonneries pour Kodachrome pe Cochon qui s’en dédit gant Jean-Louis Le Tacon, Finis Terrae gant Jean Epstein, hag evit ober anv eus teulfilmoù hepken: Léon, Henri et Jo gant Charles Véron, Le village au cimetière gant Thierry Compain, Paysan et rebelle, un portrait de Bernard Lambert gant Christian Rouaud pe ar film arouezius-bras Plogoff, des pierres contre des fusils gant Félix ha Nicole Le Garrec. N'ankounac'haomp ket hor mignoned tramor gant ar film C’était un Québécois en Bretagne, madame, graet gant Pierre Perrault aet da anaon bremañ.\nEus tu Breizh ez eus peadra da souezhiñ gant No London today ur film gant Delphine Deloget ha da estoniñ gant Sept jours dans la vie du Père Noël savet gant Gulya Mirzoeva, ha Serge Steyer a lak ac'hanomp d’en em soñjal gant Huis clos pour un quartier.\nUr film aroueziek : Léon, Henri et Jo gant Charles Véron – 1997 – penn-da-benn\nUl film kuñv evit diskouez Breizh eus an diabarzh ken diwelus peurvuiañ.... unan eus mil skeudenn Breizh\nAl levr en deus roet e ditl da zanvez ar bloaz: Portrait du colonisé gant Albert Memmi, deuet er-maez e 1957\nHag ul levr kaer evit mont war hentoù ar filmañ e Breizh : Le cinéma de Bretagne, gant Tangui Perron war lec'hienn Périphérie\nhttp://www.peripherie.asso.fr/patrimoine-livres/le-cinema-en-bretagne-un-livre-de-tangui-perron, ennañ e kaver pennadoù all gant istorour ar sinema a zo anezhañ.


Júu ʼmɨ́ɨ e cacuo fidiée 2 Corintios 8\nMɨ˜ caseángꞌˊ cuuˉ e lɨcó̱o̱ꞌ˜ dseaˋ quiáꞌˉ Dseaˋ Jmáangˉ\n1 Jo̱ lanaguɨ, dseaˋ rúꞌˋnaaꞌ dseaˋ quiáꞌˉ Dseaˋ Jmáangˉ, ii˜naaꞌ síiꞌ˜naaꞌ ꞌnʉ́ꞌˋ jial tíiˊ guiúngˉ Fidiéeˇ nɨcajméerˋ có̱o̱ꞌ˜ jaléngꞌˋ dseaˋ quiáꞌrˉ i̱ neáangˊ fɨˊ lɨ˜ se̱ꞌˊ Macedonia. 2 Jo̱ nañiˊ faꞌ eáangˊ nɨcaꞌíngꞌˋ jaléngꞌˋ i̱ dseaˋ do jaléꞌˋ iihuɨ́ɨˊ, dsʉꞌ dseángꞌˉ eáamˊ iáangˋ dsíirˊ. Jo̱ nañiˊ faꞌ tiñíimˉbre eáangˊ, jo̱ dsʉꞌ e iáangˋ dsíiˊbre nɨcaseáiñꞌˋ jaléꞌˋ cuuˉ e laco̱ꞌ nijmɨcó̱o̱ꞌr˜ dseaˋ rúiñꞌˋ, jo̱ nɨcacuørˊ e jo̱ lafaꞌ eáangˊ seaˋ cuuˉ quiáꞌrˉ. 3 Jo̱ tíibˊ ni˜ jnea˜ e iáangˋ dsíibˊ i̱ dseaˋ do caseáiñꞌˋ jaléꞌˋ e cuuˉ do lɨ́ꞌˆ jie˜ jí̱i̱ꞌ˜ e quɨ́ɨꞌr˜ jmɨɨ˜, jo̱ carˋ jí̱i̱ꞌ˜ lɨ́ɨˊguɨ lajo̱ nɨcaseáiñꞌˋ. 4 Jo̱ i̱ dseaˋ i̱ seengˋ fɨˊ lɨ˜ se̱ꞌˊ Macedonia do, eáamˊ camɨꞌrˊ jneaꞌˆ jmɨꞌeeˇ e laco̱ꞌ nicuǿˆnaaꞌ fɨˊ e cuǿøngˋ nijmɨcó̱o̱ꞌr˜ jaléngꞌˋ i̱ dseaˋ quiáꞌˉ Dseaˋ Jmáangˉ i̱ seengˋ fɨˊ Jerusalén. 5 Jo̱ dsʉꞌ lɨ́ɨˊguɨb cajméerˋ jí̱i̱ꞌ˜ laco̱ꞌ lamɨ˜ ɨˊ dsiˋnaaꞌ, co̱ꞌ jɨˋguɨ cajángꞌˋ yaaiñ˜ laꞌuii˜ e nijmitir˜ dseángꞌˉ lají̱i̱ꞌ˜ e iing˜ Fidiéeˇ, jo̱ mɨ˜ cangɨ́ˋ jo̱, cajángꞌˋ yaaiñ˜ fɨˊ quiniˇnaaꞌ e laco̱ꞌ nijmitir˜ lají̱i̱ꞌ˜ e nisíiꞌ˜naaꞌre e nijmérˉ lɨ́ꞌˆ jialco̱ꞌ la tɨˊ dsíiˊ Fidiéeˇ. 6 Jo̱baꞌ nɨcamɨ́ɨꞌ˜naaꞌ Tito jmɨꞌeeˇ e nisɨtɨ́ɨiñˊ lají̱i̱ꞌ˜ e nɨcaseáangꞌ˜ ꞌnʉ́ꞌˋ e iáangˋ óoˊnaꞌ lɨ́ꞌˆ laco̱ꞌ jí̱i̱ꞌ˜ e nɨcanaaiñˋ sɨtɨ́ɨiñˊ ie˜ lamɨ˜ jéengˊguɨ do. 7 Jo̱ jaléngꞌˋ ꞌnʉ́ꞌˋ, laꞌeáangˊ có̱o̱ꞌ˜ Jmɨguíˋ quiáꞌˉ Fidiéeˇ, quɨ́ɨꞌ˜naꞌ jmɨɨ˜ jméeˆnaꞌ doñiˊ eeˋ uii˜ e jáꞌˉ lɨ́ɨngˋnaꞌ júuˆ quiáꞌˉ Dseaˋ Jmáangˉ, jo̱guɨ eáangˊ tɨɨngˋnaꞌ foꞌˆnaꞌ júuˆ quiáꞌˉ Fidiéeˇ, jo̱guɨ eáangˊ tɨɨngˋ ngángꞌˋnaꞌ e júuˆ jo̱, jo̱guɨ eáangˊ guiaˊ áaˊnaꞌ e jmɨcó̱o̱ꞌ˜naꞌ jaléngꞌˋ dseaˋ rúngꞌˋnaꞌ, jo̱guɨ eáangˊ ꞌneáangˋnaꞌ jneaꞌˆ lɨ́ꞌˆ laco̱ꞌ jí̱i̱ꞌ˜ e calɨtɨ́ngˋnaꞌ quíˉnaaꞌ, jo̱ lajo̱baꞌ ꞌnéˉ e eáangˊguɨ nisángꞌˊnaꞌ có̱o̱ꞌ˜ jaléꞌˋ e seáangꞌ˜naꞌ do.\n8 Jo̱ dsʉꞌ o̱faꞌ quiʉ́ꞌˉʉ ta˜ ꞌnʉ́ꞌˋ e dseángꞌˉ lajo̱ ꞌnéˉ nijméeˆnaꞌ; dsʉco̱ꞌ lɨco̱ꞌ jnea˜ iin˜n e nilɨñiiˉ su dseángꞌˉ lajangꞌˆ júuˆ ꞌneáangˋ ꞌnʉ́ꞌˋ, dseaˋ rúngꞌˋnaꞌ, e laco̱ꞌ nilɨli˜ su guiaˊ óoˊnaꞌ e nijmɨcó̱o̱ꞌ˜naꞌ dseaˋ rúngꞌˋnaꞌ lɨ́ꞌˆ laco̱ꞌ jmóoˋ i̱ dseaˋ caguiaangˉ do. 9 Jo̱ guiʉ́bˉ nɨñíˆ ꞌnʉ́ꞌˋ e Fíiˋnaaꞌ Dseaˋ Jmáangˉ, uíiꞌ˜ e eáangˊ guiúiñˉ có̱o̱ꞌ˜ jneaa˜aaꞌ, jo̱baꞌ mɨ˜ cagüéiñˉ fɨˊ jmɨgüíˋ la caꞌuíiñˉ jaangˋ dseaˋ tiñíingˉ uíiꞌ˜ jneaa˜aaꞌ, nañiˊ faꞌ jaangˋ dseaˋ i̱ niingˉ eáamˊbre lɨ́ɨiñˊ fɨˊ ñifɨ́ˉ. Jo̱ cajméerˋ lajo̱ e laco̱ꞌ laꞌeáangˊ e caꞌuíiñˉ jaangˋ dseaˋ tiñíingˉ, jo̱baꞌ jneaa˜aaꞌ niꞌíingꞌ˜naaꞌ jaléꞌˋ e jloꞌˆ e catɨ́ɨˉnaaꞌ.\n10 Jo̱ e laco̱ꞌ niꞌuíingˉ guiʉ́ˉ quíiˉnaꞌ, jo̱baꞌ nifɨ́ɨˉɨ ꞌnʉ́ꞌˋ lají̱i̱ꞌ˜ e ɨˊ dsiiˉ cuaiñ˜ quiáꞌˉ e júuˆ la. Co̱ꞌ jí̱i̱ꞌ˜ ie˜ mɨ˜ caji̱i̱ˋbaꞌ canaangˋ ꞌnʉ́ꞌˋ e caseáangꞌ˜naꞌ jaléꞌˋ e cuuˉ jo̱, jo̱ dseángꞌˉ e ngocángˋ óoˊbaꞌ cajmeeˇnaꞌ lajo̱. 11 Jo̱baꞌ lana jmitéꞌˊnaꞌ có̱o̱ꞌ˜ lají̱i̱ꞌ˜ e nɨcanaangˉnaꞌ jmooˋnaꞌ do lɨ́ꞌˆ laco̱ꞌ jí̱i̱ꞌ˜ jialco̱ꞌ li˜ dsitíingꞌ˜ quíiˉnaꞌ. Jo̱guɨ jmeeˇnaꞌ lajo̱ e iáangˋ áaˊnaꞌ lɨ́ꞌˆ laco̱ꞌ lɨ́ɨngˊnaꞌ ie˜ lamɨ˜ caꞌíˋ óoˊnaꞌ e canaangˉnaꞌ cajmeeˇnaꞌ e jo̱. 12 Dsʉco̱ꞌ mɨ˜ jaangˋ dseaˋ dseángꞌˉ lajangꞌˉ iáangˋ dsíirˊ e lɨɨng˜go̱ eeˋ iiñ˜ cuǿrˉ, jo̱baꞌ ímꞌˆ Fidiéeˇ lají̱i̱ꞌ˜ e cuøˊ i̱ dseaˋ do lɨ́ꞌˆ laco̱ꞌ jí̱i̱ꞌ˜ e dsitíingꞌ˜ quiáꞌrˉ, dsʉco̱ꞌ jaˋ mɨˊ Fidiéeˇ jaléꞌˋ e jaˋ seaˋ quiáꞌˉ dseaˋ.\n13 Jo̱ dsʉꞌ jaˋ ii˜naaꞌ e faꞌ uíiꞌ˜ e ꞌnʉ́ꞌˋ nijmɨcó̱o̱ꞌ˜naꞌ jaléngꞌˋ i̱ dseaˋ rúngꞌˋnaꞌ do, jo̱ lajeeˇ jo̱ ꞌnʉ́ꞌˋ nimóˆnaꞌ ooˉ. 14 Co̱ꞌ guiʉ́ˉguɨ e nilɨseaˋ conrøøˋ quíiˉnaꞌ lajaangˋ lajaangˋnaꞌ. Dsʉco̱ꞌ lanaguɨ seabˋ quíiˉ ꞌnʉ́ꞌˋ lají̱i̱ꞌ˜ e ꞌnéˉ quiáꞌˉ i̱ dseaˋ do. Jo̱ dsʉꞌ mɨ˜ co̱o̱ˋ néeꞌ˜guɨ i̱ dseaˋ íbˋ nilɨseaˋ quiáꞌrˉ lají̱i̱ꞌ˜ e ꞌnéˉ quíiˉ ꞌnʉ́ꞌˋ, jo̱ lajo̱baꞌ nilɨseaˋ conrøøˋ quíiˉnaꞌ. 15 Jo̱ lɨ́ꞌˆ laco̱ꞌguɨ la féꞌˋ fɨˊ ni˜ jiˋ quiáꞌˉ Fidiéeˇ lɨ˜ féꞌˋ lala: “Joˋ e caseángˉ quiáꞌˉ i̱ dseaˋ i̱ casɨtɨ́ɨˊ jmiguiʉˊ, o̱ꞌguɨ calɨꞌnéˉguɨ quiáꞌˉ i̱ dseaˋ i̱ casɨtɨ́ɨˊ capíꞌˆ.”\n16 Jo̱ cuǿøˉø guiꞌmáangꞌˇ Fidiéeˇ uii˜ e cajméerˋ e Tito caꞌɨ́ˋ dsíirˊ eáangˊ uíiꞌ˜ quíiˉnaꞌ lɨ́ꞌˆ laco̱ꞌ jí̱i̱ꞌ˜ e ɨˊ dsiˋ jnea˜ cajo̱. 17 Jo̱ caꞌíbˉ dsíirˊ e nijmérˉ lají̱i̱ꞌ˜ e cafɨ́ɨˉɨre, jo̱guɨ co̱ꞌ eáamˊ guiing˜ dsíirˊ ꞌnʉ́ꞌˋ, jo̱baꞌ ꞌñiaꞌˊbre caꞌɨ́ˋ dsíirˊ e nidsérˉ e nidsiꞌéer˜ ꞌnʉ́ꞌˋ fɨˊ na.\n18 Jo̱ co̱lɨɨng˜ có̱o̱ꞌ˜ Tito, nisɨ́ɨnˆn fɨˊ na jaangˋ dseaˋ rúꞌˋnaaꞌ dseaˋ quiáꞌˉ Dseaˋ Jmáangˉ i̱ eáangˊ guiʉ́ˉ féꞌˋ jaléngꞌˋ dseaˋ quiáꞌˉ Dseaˋ Jmáangˉ uii˜ quiáꞌˉ uíiꞌ˜ có̱o̱ꞌ˜ jaléꞌˋ e guiʉ́ˉ e nɨcajméerˋ lajeeˇ e ngɨrˊ guiarˊ júuˆ quiáꞌˉ jial laangˋ dseaˋ jee˜ jaléꞌˋ dseeˉ quiáꞌrˉ. 19 Jo̱guɨ cajo̱ jaléngꞌˋ dseaˋ quiáꞌˉ Dseaˋ Jmáamˉbingꞌ caguíngꞌˋ i̱ dseaˋ do e laco̱ꞌ ningɨ́rˉ có̱o̱ꞌ˜ jneaꞌˆ jo̱guɨ e laco̱ꞌ nijmɨcó̱o̱ꞌr˜ jneaꞌˆ e nidsicá̱ˆnaaꞌ jaléꞌˋ e caseángꞌˊ do. Jo̱ jaléꞌˋ e jo̱ jmooˉnaaꞌ e laco̱ꞌ jmɨꞌgooˉnaaꞌ Fíiˋnaaꞌ Fidiéeˇ jo̱guɨ e laco̱ꞌ niníˋ dseaˋ jial tíiˊ e iáangˋ dsiˋnaaꞌ e jmɨcó̱o̱ꞌ˜naaꞌ dseaˋ rúꞌˋnaaꞌ. 20 Jo̱ ii˜naaꞌ e jaˋ niféꞌˋ dseaˋ gaˋ uii˜ quiáꞌˉ jial néeˊ niˋnaaꞌ jaléꞌˋ e cuuˉ e seáangꞌ˜naaꞌ la. 21 Jo̱baꞌ jmɨꞌúungˋnaaꞌ e jmooˉnaaꞌ jmangꞌˆ e guiʉ́ˉ, jo̱ o̱ꞌ jí̱i̱ꞌ˜ fɨˊ quiniˇ Fíiˋnaaꞌ Fidiéeˇ jmooˉnaaꞌ lajo̱, co̱ꞌ lajo̱b jmooˉnaaꞌ cajo̱ fɨˊ quiniˇ jaléngꞌˋ dseaˋ jmɨgüíˋ.\n22 Jo̱ co̱lɨɨng˜ có̱o̱ꞌ˜ i̱ dseaˋ gángˉ na, nisɨ́nˉn fɨˊ na jaangˋguɨ dseaˋ rúꞌˋnaaꞌ dseaˋ quiáꞌˉ Dseaˋ Jmáangˉ i̱ eáangˊ nɨcajmili˜ e guiaˊ dsíirˊ e jmɨcó̱o̱ꞌr˜ jaléngꞌˋ dseaˋ rúiñꞌˋ. Jo̱ dsʉꞌ lana eáangˊguɨ nɨjmilir˜ e lɨ́ɨiñˊ lajo̱ uíiꞌ˜ e nɨta˜ dsíirˊ có̱o̱ꞌ˜ ꞌnʉ́ꞌˋ. 23 Jo̱guɨ cuaiñ˜ quiáꞌˉ Tito fɨ́ɨˉɨ ꞌnʉ́ꞌˋ e lɨ́ɨiñˊ jaangˋ dseaˋ rúꞌˋnaaꞌ i̱ ngɨˊ jmooˋ ta˜ co̱lɨɨng˜ có̱o̱ꞌ˜ jnea˜ e laco̱ꞌ nijmɨcó̱o̱ꞌ˜naaꞌ ꞌnʉ́ꞌˋ. Jo̱guɨ fɨ́ɨˉɨ ꞌnʉ́ꞌˋ cuaiñ˜ quiáꞌˉ i̱ dseaˋ quiáꞌˉ Dseaˋ Jmáangˉ i̱ gángˉguɨ do e lɨ́ɨiñˊ dseaˋ i̱ casíingˋ dseaˋ quiáꞌˉ Dseaˋ Jmáangˉ i̱ seengˋ fɨˊ la jo̱guɨ e eáamˊ jmiféiñꞌˊ Dseaˋ Jmáangˉ. 24 Jo̱baꞌ fɨ́ɨˉɨ ꞌnʉ́ꞌˋ e jmiꞌneáangˋnaꞌ i̱ dseaˋ gaangˋ i̱ sɨ́ɨngˋnaaꞌ la, jo̱ lajo̱baꞌ nilɨta˜ dsíirˊ e seaˋ uiing˜ e jneaꞌˆ eáangˊ iáangˋ dsiˋnaaꞌ uíiꞌ˜ quíiˉnaꞌ. Jo̱ lajo̱baꞌ nilɨñiˊ cajo̱ jaléngꞌˋ dseaˋ quiáꞌˉ Dseaˋ Jmáangˉ caguiaangˉguɨ e dseángꞌˉ lajangꞌˆ júuˆ e ꞌneáangˋ ꞌnʉ́ꞌˋ i̱ dseaˋ gaangˋ na.


Kaozeal:Valentin (pab) - Wikipedia\nD'am soñj eo Valentinus e tlefe bezañ anv ar pab, evel Lucius, Sergius, ha me oar. Nemet kavet e vefe un destenn vrezhonek bennak gant un anv all. Bianchi-Bihan 26 Mez 2010 da 08:34 (UTC)\nHeuliet am eus Roll ar bibien evit krouiñ ar pennadoù. N'eo ket bet reizhet ar roll neuze.--Gwendal 26 Mez 2010 da 08:37 (UTC)\nGant ar brezel spontus en doa graet ar Benoni evit Lucius, e oan paouezet: Kaozeal:Lukius Iañ. Bianchi-Bihan 26 Mez 2010 da 08:49 (UTC)\nHervez ar reolenn am eus kavet amañ Reolenn 5, e vez brezhonekaet anv ar bibien, sellout ouzh ar votadeg. Neuze Serj, Benead... Ma 'z eus ezhomm adwelet ar reolenn e vo adwelet. --Gwendal 26 Mez 2010 da 08:57 (UTC)\nMeur a zoare zo da gompren ar reolenn a zo bet votet, neuze div evezhiadenn:\n1) ar reolenn votet (ha votet hep klask kompren petra e oa an heuliadoù, evel nouspet gwech) ne roe ket galloud da ijinañ anvioù, galloud kemeret dichipot gant ur merour en amzer-se,\n2) ret eo displegañ petra eo ster ar gerioù a voter warne: brezhonekaat a zo lakaat e brezhoneg, ha pa ne vez anv brezhonek ebet petra a reer ? ijinañ? brezhonekaat n'eus forzh penaos? Ha piv en deus galloud da ijinañ hervez ar vouezhiadeg? Respont: ne oa ket kaoz eus piv er vouezhiadeg. Neuze e c'hallfe pep hini c'hoari pab ar brezhonekaad? Me gav n'eo ket re yac'h. Evit brezhonekaat anvioù latin (gant bennozh peseurt pab?) e vije ret gouzout latin ha brezhoneg mat.\nDa echuiñ neuze, me gav din, e-lec'h ober n'eus forzh petra hag ijinañ n'eo ket falloc'h ober gant anvioù testeniekaet da vat: anvioù gwir an dud, hag a oa e latin. Hag holloueziadureloc'h, n'eus ket. Bianchi-Bihan 26 Mez 2010 da 11:20 (UTC)\nNe roin ket va ali, met ar pezh 'zo sur eo ne c'hellomp ket (a hiniennoù) divizout gant petra 'vo graet. Ur reolenn a oa bet votet, betek-hen eo ret doujañ outi. Ha ma gaver e sav ur gudenn e c'hellomp digeriñ un diviz adarre. Da welet eo neuze... --Y-M D (kaozeal) 26 Mez 2010 da 20:54 (UTC)\nD'am soñj em eus displeget e oa ur skouer splann eus penaos lakaat en ur reolenn ar pezh na oa ket e-barzh. D'am soñj ivez, pa zibabez un anv e roez un ali hag e lakaez anezhañ da dalvezout. Lakaomp e c'hall bezañ alioù all.\nLavarout a rez Ne roin ket va ali, met ar pezh 'zo sur eo ne c'hellomp ket (a hiniennoù) divizout gant petra 'vo graet. Mat. Ma n'eo ket bet dibabet an anv Valentin ganit da-unan e c'hallez lavarout pelec'h ec'h eus kavet anezhañ? Ha n'in ket pelloc'h. Bianchi-Bihan 26 Mez 2010 da 21:31 (UTC)\nGwir-tre eo da frazenn gentañ, met ma vez posubl lakaat en ur reolenn ar pezh n'emañ ket e-barzh e talvez n'eo ket bet terment ha spisaet a-walc'h ar reolenn-se, n'eo ket sklaer a-walc'h ha resis. Hag ezhomm 'zo neuze klokaat anezhi, n'eo ket kalz tra, met talvoudus-tre eo.\nPa lavaran Ne roin ket va ali e talvez n'emaon ket aze o klask kaozeal eus ar skouer resis-mañ, met eus ar reolenn dre-vras. Ne ran aze nemet ul labour merañ, da lavaret eo e seblant bezañ ur gudenn, pe traoù amspis gant ur reolenn hag e klaskan gwelet eus petra 'zo kaoz, penaos e vefe posubl reizhañ anezhi, ha peseurt oberiantizoù teknikel a vefe ezhomm d'ober (pe a c'hellfen ober) evit skoazellañ an diviz.\nMarteze e vefe an davarn ul lec'h dereatoc'h evit komz eus ar gudenn hollek-se, hag amañ ul lec'h evit komz eus kudenn Valentin/Valentinus. --Y-M D (kaozeal) 26 Mez 2010 da 21:46 (UTC)\n"Valantin" evit ar sant lidet d'ar 14 a viz C'hwevrer (Buez ar Zent, 1894, p. 114). Memes anv evit ar pab?--Gwendal 28 Mez 2010 da 07:50 (UTC)\nSetu perak eo arabat hastañ d'ober dibaboù peurbadel: kemer amzer da studiañ n'eo ket fall ivez. N'eo ket evit se e ranker tremen hep sevel pennadoù avat: amzer zo da reizhañ ha gwellaat goude, gwir eo, met gwelloc'h diwall d'ober fazioù a roy kalz labour . Ma! Valantin pe Valentin? Sede perak e kavan gwelloc'h dibab an anv latin peogwir n'eus arvar ebet, koll-amzer ebet, tabut ebet, sklaer an afer evel lagad an naer. Sant Raymond Pennafort a zo lidet d'ar 14 a viz C'hwevrer em Buhez ar Sent (1912). Ma vez ret dibab etre an daou n'eus nemet votiñ. N'eo ket en demokratelezh emañ pep skiant? Bianchi-Bihan 28 Mez 2010 da 08:06 (UTC)\nUr stumm all zo ivez : Volantin. Ar stummoù Valantin ha Volantin a gaver e brezhoneg komzet Bro-Leon, evel ma lenner e levr Mikael Madeg, Anoiou badiziant Bro-Leon (hag anavezet e oa an anv-se er vro, pa oa enoret ar sant en iliz Gwiler-Leon). Gant ar stumm Volantin en doa graet Roparz Hemon e-barzh e levr An tri boulomig kalon aour. Ar stumm Volantin ivez a gaver en e c'heriadur bihan galleg-brezhoneg (roll anvioù-tud, en dibenn).--Llydawr 28 Mez 2010 da 16:12 (UTC)\nValentinegezh, e Geriadur Vallée. Din n'eus nemet un doare holloueziadurel en un degouezh evel-hen: anv gwir an den, an hini latin, ha menegiñ ar stummoù all er pennad, poblek, rannyezhel, pe me 'oar. Bianchi-Bihan 28 Mez 2010 da 16:29 (UTC)\nKendrec'het on bet gant BB a-benn ar fin. Ma gomprenan mat, an anvioù orin latin a vije miret evel m'emaint da lâret eo gant al lizherennoù X, C ha PH?--Gwendal 28 Mez 2010 da 19:00 (UTC)\nPa skriver e spagnoleg an anvioù spagnolek (Caracas, Quito) hag e saozneg an anvioù saoznek (William Shakespeare, ha n'eo ket Gwilherm Hej-e-C'hoaf) hag e galleg an anvioù gallek (Auxerre, Philippeville), hep kontaén an anvioù ruseg hag arabeg, ne welan ket penaos e vije brasoc'h diaezamant o skrivañ an anvioù latin... war-bouez ar re o deus stummoù brezhonek anat evel-just: Gregor, Benead, Yann, ... . Pa skriver Erasmus ha Jansenius e c'haller, d'am meno, mont dizaon betek ober gant Valentinus. Bianchi-Bihan 28 Mez 2010 da 22:15 (UTC)\nA-du a-walc'h ganeoc'h, mat 'vefe neuze adtermeniñ ar reolenn bet votet ur pennad amzer 'zo evit ma c'hellfen klokaat anezhi hag evit ma 'vo sklaer d'an holl. Ma c'hellfec'h da skouer sevel ur roll eus anvioù ar bibien, gwelet e vefe sklaer neuze an anvioù hag a vez lakaet e brezhoneg (peogwir ez eus outo) hag ar re a vez lakaet e latin. Trugarez deoc'h --Y-M D (kaozeal) 29 Mez 2010 da 20:26 (UTC)\nAdtapet diwar « https://br.wikipedia.org/w/index.php?title=Kaozeal:Valentin_(pab)&oldid=761238 »\nKemmoù diwezhañ degaset d'ar bajenn-mañ d'an 29 Mez 2010, da 20:26.


Buhez ar Sent/1837/Felix a Gantaliç - Wikimammenn\nBuhez ar Sent/1837/Felix a Gantaliç\n◄ Pascal Belon Felix a Gantaliç Euzen ►\nYun a ree divar bara ha dour, an tri c’hoaraïz eus e Urz. Petra bennâc ma oa poanius e garg, ispicial var fin e vuez, ha ma oa uset e gorf gant al labour, gant e vortificationou ha gant e infirmiteou, ne felle morse dezâ caout soulageamant ebet. Unant ens ar religiuset o veza represantet e oa poent exanti ar breur Felix da vont da guestal, a respontas : ur soudard a renq mervel ar c’hleze en e zorn, hac an asen a dle mervel dindan e garg.\nAr servicher fidel-mâ da Zoue a zesire ivez gant ardor silvidiguez e nessa. Evel ma clevas un deiz coms eus ur goal intantion o devoa tud libertin, ez eas d’o c’haout ; en em strinca a reas d’o zreit, o lavaret en ur vouela : me ho suppli, va breudeur, da gaout truez ous hoc’h ene. Ar guær-mâ hepquen a reas dezo cench santimant, hac o c’honvertissas. O velet d’an deziou-Ened e rede ur foul vras a dud d’an ebad ha d’an divertissamanchou profan, e pedas un Tad eus ar gouent, pehini a oa ur predicator bras, da zont gantâ evit distrei ar bobl-se. Ar presanç ar breur Felix, pehini a zougue ur Groas pouner var e guein, hac ur penn maro en e zorn, a touichas an oll assamble ; hac an instruction gaër a reas dezo an Tad o distroas eus an assambleou-ze, an nemorant eus an Ened.\nAdtapet diwar « https://br.wikisource.org/w/index.php?title=Buhez_ar_Sent/1837/Felix_a_Gantaliç&oldid=62233 »\nKemmoù diwezhañ degaset d'ar bajenn-mañ d'an 24 Meu 2014, da 12:38.